cyanic-selkie/wikianc huggingface dataset:
എസ്തേർ അപ്ലിൻ
എസ്തർ അപ്ലിൻ (നവംബർ 24, 1895 – ജൂലൈ 23, 1972) അമേരിക്കൻ ഭൂഗർഭശാസ്ത്രജ്ഞയും, പാലിയന്റോളജിസ്റ്റും ആയിരുന്നു. 1919 -ൽ ബെർക്ലിയിലെ കാലിഫോർണിയ സർവ്വകലാശാലയിൽ നിന്ന് ആർട്ട്സിൽ ബിരുദമെടുത്തശേഷം മൈക്രോ ഫോസിൽസിൽ മാസ്റ്റർ ബിരുദം നേടുകയും ചെയ്തു. മെക്സിക്കോ കടലിടുക്കിൽ (Gulf of Mexico) കാണപ്പെടുന്ന പാറകളുടെ വയസ്സ് കണ്ടുപിടിക്കുന്നതിലേക്കായി മൈക്രോഫോസിലുകളുടെ ഉപയോഗത്തെക്കുറിച്ചും, പാറ രൂപാന്തരണത്തിൽ എണ്ണകൾക്കുള്ള പങ്കിനെക്കുറിച്ചുള്ള അന്വേഷണയാത്രയിൽ മുന്നിട്ടു നിന്നിരുന്ന ഒരു വനിതയായിരുന്നു എസ്തർ അപ്ലിൻ. വിജയകരമായ ഡ്രില്ലിംഗ് പ്രവർത്തനം നടത്തി ലഭിച്ച അപ്ലിൻറെ കണ്ടുപിടിത്തം എണ്ണവ്യവസായത്തിൽ നിർണ്ണായകമായ വഴിത്തിരിവിന് കാരണമായി. മൈക്രോ പാലിയന്റോളജിയെക്കുറിച്ചുള്ള പഠനം ഭൂഗർഭശാസ്ത്രത്തിൽ നിരവധി സംഭാവനകൾ നൽകുന്നതിലേയ്ക്ക് അവരെ സഹായിയ്ക്കുകയുണ്ടായി. ഇതുകൂടാതെ പാലിയെന്റോളജിയിൽ അവർ നൽകിയ സംഭാവനകൾ ഭൂഗർഭശാസ്ത്രമേഖലയിൽ എസ്തർ അപ്ലിൻ ബഹുമാനിക്കപ്പെടുന്ന വനിതയായി തീരാൻ മുഖ്യാധാരമായി മാറി
ജീവിതരേഖ
1895 നവംബർ 24 ന് ഓഹിയോയിലെ നെവാർക്കിൽ യുണൈറ്റഡ് സ്റ്റേറ്റ്സിലെ സിവിൽ എഞ്ചിനീയർ ആയ ഗാരി റിച്ചാർഡിന്റെയും ജെന്നി ദെവോർന്റെയും പുത്രിയായി ജനിച്ചു. അവരുടെ പിതാവിന്റെ ജോലിയുടെ ഭാഗമായി ഓഹിയോയുടെ വിവിധ ഭാഗങ്ങളിൽ അവർക്ക് മാറി താമസിക്കേണ്ടി വന്നിരുന്നു. ഒടുവിൽ ലോവയിലെ ഫോർട്ട് ഡെസ് മോയിൻസിൽ താമസിക്കുകയും പിന്നീട് അവിടെ നിന്ന് യാദൃച്ഛികമായി അവർക്ക് 12 വയസ്സുള്ളപ്പോൾ സാൻഫ്രാൻസിസ്കോയിലേയ്ക്ക് മാറുകയും ചെയ്തു. റിച്ചാർഡ്സ് നടത്തി വന്നിരുന്ന അൽകട്രാസ് ജയിലിന്റെ നിർമ്മാണ പ്രവർത്തനത്തിന്റെ ഭാഗമായി 1907 മുതൽ 1920 വരെ അവർക്ക് അൽകട്രാസ് ദ്വീപിൽ താമസിക്കേണ്ടി വന്നു. അൽകട്രാസ് ദ്വീപിൽ നിന്ന് അപ്ലിൻ കടത്തുവഴിയാണ് സ്ക്കൂളിൽപോയിരുന്നത്.
1919-ൽ ബെർക്ലിയിലെ കാലിഫോർണിയ സർവ്വകലാശാലയിൽ നിന്ന് ആർട്ട്സിൽ ബിരുദമെടുത്തശേഷം മൈക്രോ ഫോസിൽ, ഭൂഗർഭശാസ്ത്രം, ഫിസിയോഗ്രാഫി എന്നിവയിൽ മാസ്റ്റർ ബിരുദം നേടുകയും ചെയ്തു. 1920-ൽ അവർ കാലിഫോർണിയയിൽ നിന്ന് ഹൗസ്റ്റണിലേയ്ക്ക് മാറി താമസിക്കുകയും റിയോ ബ്രാവോ ഓയിൽ കമ്പനിയിൽ പ്രവർത്തിക്കുകയും ചെയ്തു. ബെർക്ലിയിൽ ആയിരിക്കുമ്പോൾ അവർ വലിയ ഫോസിലുകളെക്കുറിച്ച് പഠനം നടത്തുകയും ചെയ്തിരുന്നു. എങ്ങനെയായിരുന്നാലും അണ്ടർഗ്രൗണ്ട് ഡ്രില്ലിംഗ് വഴിയുള്ള അവരുടെ പഠനം വളരെയധികം പ്രയോജനപ്പെട്ടിരുന്നില്ല. കാരണം ഡ്രില്ലിംഗ് വഴി ലഭിക്കുന്ന ഫോസിലുകൾ വളരെ ചെറുതും തിരിച്ചറിയാൻ പ്രയാസവുമായിരുന്നു. അവസാദശിലകളിൽനിന്ന് ഡ്രില്ലിംഗ് വഴി ലഭിക്കുന്ന ഫോസിലുകളുടെ പഠനത്തിനായി (മൈക്രൊഫോസിലുകൾ) കാലിഫോർണിയയിലേയ്ക്ക് മടങ്ങിപ്പോകുകയും മൈക്രോ ഫോസിൽസിൽ അപ്ലിൻ മാസ്റ്റർ ബിരുദം നേടുകയും ചെയ്തു.
1923-ൽ അപ്ലിൻ ഭൂഗർഭശാസ്ത്രജ്ഞനായ പോൾ അപ്ലിനെ വിവാഹം ചെയ്തു. അവർക്ക് മകൾ ലൂയിസ്(ജനനം 1926), മകൻ പോൾ ജൂനിയർ (ജനനം 1927) എന്നീ രണ്ടുകുട്ടികൾ ഉണ്ടാകുകയും ചെയ്തു.
കരിയറും നേട്ടങ്ങളും
1921-ൽ മസാച്യുസെറ്റ്സിലെ ആംഹെർസ്റ്റിൽ അപ്ലിൻ എണ്ണ പര്യവേക്ഷണത്തിൽ മൈക്രോഫോസിലുകൾ ഉപയോഗിക്കാമെന്ന തന്റെ സിദ്ധാന്തം പ്രസ്താവിക്കുകയും പ്രത്യേകിച്ചും ഗൾഫ് ഓഫ് മെക്സിക്കോ മേഖലയിലെ പാറക്കെട്ടുകളുടെ കാലപ്പഴക്കത്തെക്കുറിച്ച് ഒരു പ്രബന്ധം അവതരിപ്പിച്ചു.
അവലംബം
വർഗ്ഗം:പാലിയെന്റോളോജിസ്റ്റ്‌ വർഗ്ഗം:വനിതാ പാലിയെന്റോളോജിസ്റ്റുകൾ വർഗ്ഗം:1895-ൽ ജനിച്ചവർ വർഗ്ഗം:1972-ൽ മരിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
കണ്ണൂർ ഇന്തോ പോർച്ചുഗീസ് ക്രിയോൾ
അവലംബം
വർഗ്ഗം:ഇന്തോ-യൂറോപ്യൻ ഭാഷകൾ
സയ്യിദ് അംജദ് ഹുസൈൻ
സയ്യിദ് അംജദ് ഹുസൈൻ (ഇംഗ്ലീഷ്: Syed Amjad Hussain; ജനനം 28 മെയ് 2005) ഒരു ഇന്ത്യൻ എഴുത്തുകാരനും ഫ്രീലാൻസറും സാമൂഹിക പ്രവർത്തകനുമാണ്. യൂത്ത് കി ആവാസ് പോലുള്ള പ്രശസ്തമായ വാർത്താ വെബ്‌സൈറ്റുകളിൽ അദ്ദേഹം എഴുതുന്നു.
ഡാരെൻ കാൽഡൈറ
ഡാരൻ കാൽഡെറ (ജനനം 19 സെപ്റ്റംബർ 1987) ഒരു ഇന്ത്യൻ പ്രൊഫഷണൽ ഫുട്ബോൾ ആണ്. ഐഎൽ എല്ലിൽ കേരള ബ്ലാസ്റ്റേഴ്സിനു വേണ്ടി    കേന്ദ്ര മിഡ്ഫീൽഡർ ആയി കളിക്കുന്നു
ബെംഗളൂരു എഫ്.സി.
2013 ജൂലൈയിൽ കാൾഡെയ്‌റ പുതിയ ഡയറക്റ്റ് എൻട്രി സൈഡ് ബെംഗളൂരു എഫ്‌സിയുമായി ഒപ്പുവെച്ചതായി പ്രഖ്യാപിച്ചു. 2013 സെപ്റ്റംബർ 29 ന് രംഗ്‌ജാജിഡ് യുണൈറ്റഡ് എഫ്‌സിക്കെതിരെ അദ്ദേഹം അരങ്ങേറ്റം കുറിച്ചു. അതിൽ 90 മിനിറ്റ് മുഴുവൻ കളിക്കുകയും ബെംഗളൂരു 3-0ന് ജയിക്കുകയും ചെയ്തു.
നാലുമാസത്തെ കരാറിനായി 2016 ഓഗസ്റ്റിൽ ബെംഗളൂരു എഫ്‌സി വീണ്ടും ഒപ്പിട്ടു, 2016 നവംബറിൽ ക്ലബ് അദ്ദേഹത്തെ വിട്ടയച്ചു.
മുംബൈ
2015 ൽ കാൽഡെയ്‌റ മുംബൈ എഫ്‌സിക്ക് വേണ്ടി ഒപ്പിട്ടു.
മോഹൻ ബഗാൻ
വരാനിരിക്കുന്ന കൊൽക്കത്ത ഫുട്ബോൾ ലീഗ് & ഐ-ലീഗ് സീസണുകൾക്കായി മോഹൻ ബഗാൻ കാൽഡൈറയിൽ ഒപ്പുവെച്ചതായി 2018 ജൂലൈയിൽ പ്രഖ്യാപിച്ചു.
പരാമർശങ്ങൾ
വർഗ്ഗം:ഇന്ത്യയിലെ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1987-ൽ ജനിച്ചവർ വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ വർഗ്ഗം:സെപ്റ്റംബർ 19-ന് ജനിച്ചവർ
ലീപ്സിഗ്
ലീപ്സിഗ് (ലൈപ്തിശ് എന്നു ഉച്ചരിക്കുന്നു) ജർമ്മനിയിലെ സാക്സോണി സംസ്ഥാനത്തെ ഏറ്റവും വലിയ പട്ടണമാണ്. ഇവിടെ 544,479 പ്രദേശവാസികളുണ്ട്. ജർമ്മനിയിലെ കൂടുതൽ ജനസംഖ്യയുള്ള 15 വലിയ പട്ടണങ്ങളിൽ ഒന്നാണിത്. ബെർലിൻ നഗരത്തിന്റെ തെക്കുപടിഞ്ഞാറാായി ആ നഗരത്തിൽനിന്നും 160 കി. മീ. അകലെ സ്ഥിതിചെയ്യുന്നു. വൈറ്റ് ഏൾസ്റ്റർ, പ്ലെഇസ്സീ, പാർഥേ എന്നീ നദികളുടെ സങമസ്ഥാനത്തു ഉത്തര ജർമ്മൻ പീഠഭൂമിയുടെ തെക്കേഅറ്റത്തായി സ്ഥിതിചെയ്യുന്നു.
ലിപ്സിഗ് കുറഞ്ഞത് വിശുദ്ധ റോമാസാമ്രാജ്യത്തിന്റെ കാലത്തുതൊട്ടേ ഒരു വാണിജ്യ പട്ടണമായി നിലനിന്നുവരുന്നു. അന്നത്തെ മദ്ധ്യകാലത്തെ പ്രധാന വാണിജ്യപാതകളായ, വിയ റീജിയ, വിയ ഇമ്പെറൈ എന്നിവയുടെ സംഗമസ്ഥാനത്താണിതു നിൽക്കുന്നത്. ലിപ്സിഗ് അന്ന് വിദ്യാഭ്യാസത്തിന്റെയും സംസ്കാരത്തിന്റെയും സംഗീതത്തിന്റെയും പ്രസാധനത്തിന്റെയും കേന്ദ്രമായിരുന്നു.
ലീപ്സിഗ് രണ്ടാം ലോകമഹായുദ്ധത്തിനു ശേഷം ജർമൻ ജനാധിപത്യ റിപ്പബ്ലിക്കിന്റെ കാലത്ത് (കിഴക്കൻ ജർമ്മനി) പ്രധാന നഗരകേന്ദ്രമായിരുന്നു.
കുഞ്ഞുലക്ഷ്മിക്കെട്ടിലമ്മ
കണ്ണൂർ ജില്ലയിലെ തലശ്ശേരിയിലെ കണ്ണോരത്തുമല്ലോളിൽ വീട്ടിൽ കണ്ണൻ നമ്പ്യാരുടേയും ലക്ഷ്മിഅമ്മയുടേയും പുത്രിയായി 1877 ഏപ്രിൽ 17 നു ജനിച്ച ലക്ഷ്മിഅമ്മ കഴിഞ്ഞ തലമുറയിലെ ഒരു എഴുത്തുകാരിയായിരുന്നു. ആദ്യവിവാഹം വേർപെട്ടതിനുശേഷം കുഞ്ഞുലക്ഷ്മിഅമ്മ നീലകണ്ഠൻ തിരുമുമ്പിനെ വിവാഹം കഴിയ്ക്കുകയുണ്ടായി. അതിനു ശേഷമാണ് കുഞ്ഞുലക്ഷ്മിക്കെട്ടിലമ്മ എന്നു അറിയപ്പെടാൻ തുടങ്ങിയത്.
ലീപ്സിഗ്
ചരിത്രം
1937ൽ നാസി സർക്കാർ ഈ നഗരത്തെ Reichsmessestadt Leipzig (Imperial Trade Fair City Leipzig) എന്നു പുനർനാമകരണം ചെയ്തു.
കുഞ്ഞുലക്ഷ്മിക്കെട്ടിലമ്മ
സാഹിത്യരംഗത്ത്
കുഞ്ഞുലക്ഷ്മിക്കെട്ടിലമ്മയുടെ സാഹിത്യരചനയ്ക്ക്   മഹാകവി കുട്ടമത്ത് കുഞ്ഞികൃഷ്ണക്കുറുപ്പിന്റെ പ്രേരണയും,പ്രോത്സാഹനവും ലഭിയ്ക്കുകയുണ്ടായി. അദ്ദേഹത്തിന്റെ പത്രാധിപത്യത്തിൽ കണ്ണൂരിൽ നിന്നും പുറപ്പെട്ടിരുന്ന കേരളചന്ദ്രികയിൽ കെട്ടിലമ്മയുടെ പല രചനകളും പ്രസിദ്ധീകരിയ്ക്കപെടുകയുണ്ടായി.
ലീപ്സിഗ്
അവലംബം
വർഗ്ഗം:ജർമ്മനിയിലെ നഗരങ്ങൾ
കുഞ്ഞുലക്ഷ്മിക്കെട്ടിലമ്മ
പ്രധാനകൃതികൾ
1947 ജൂൺ 6 നു കുഞ്ഞുലക്ഷ്മിക്കെട്ടിലമ്മ അന്തരിച്ചു.
അവലംബം
വർഗ്ഗം:മലയാളകവികൾ വർഗ്ഗം:1877-ൽ ജനിച്ചവർ വർഗ്ഗം:1947-ൽ മരിച്ചവർ വർഗ്ഗം:ജൂൺ 6-ന് മരിച്ചവർ വർഗ്ഗം:മലയാളകവയിത്രികൾ
പത്തനംതിട്ടയിലെ സ്കൂളുകളുടെ പട്ടിക
പത്തനംതിട്ടയിലെ സ്ക്കൂളുകളുടെ പട്ടിക
എൽ. പി. സ്കൂളുകൾ
വർഗ്ഗം:പത്തനംതിട്ട ജില്ലയിലെ കെട്ടിടങ്ങളും നിർമ്മിതികളും വർഗ്ഗം:കേരളത്തിലെ വിദ്യാലയങ്ങളുടെ പട്ടിക
മേരി ഉറന്റ
നൈജീരിയയിലെ റിവേഴ്‌സ് സ്റ്റേറ്റിലെ പോർട്ട് ഹാർകോർട്ട് നഗരത്തിലാണ് മേരി ഡാറ്റ യുറന്റ ജനിച്ചതും വളർന്നതും. അവർ സൗന്ദര്യമത്സരം മിസ് നൈജർ ഡെൽറ്റയിൽ മത്സരിച്ചു. അവിടെ അവർ ഫസ്റ്റ് റണ്ണർ അപ്പ് റാങ്ക് നേടി. 2000-ൽ ഗേൾസ് ഹോസ്റ്റൽ എന്ന ചിത്രത്തിലാണ് ആദ്യമായി അഭിനയിച്ചത്. 2006-ൽ, നോളിവുഡ് ചിത്രമായ സീക്രട്ട് മിഷനിലെ പ്രധാന വേഷത്തിലൂടെ അവർ കൂടുതൽ ശ്രദ്ധ നേടി. ലവ് ഡോക്ടർ, ക്രിട്ടിക്കൽ പാഷൻ, പ്രദാ, സീക്രട്ട് ഷാഡോ, ബ്ലഡ് ഗെയിം എന്നിവയുൾപ്പെടെയുള്ള മറ്റ് ചിത്രങ്ങളിലും അവർ അഭിനയിച്ചു.
ഒരു അഭിനേത്രി എന്നതിലുപരി സ്വന്തം സിനിമാ നിർമ്മാണ കമ്പനിയിലൂടെയുള്ള സംരംഭകയുമാണ് ഉറന്ത. ഓപോബോ റിവർസ് സ്റ്റേറ്റിലെ നിരാലംബരായ കുട്ടികളുടെ ജീവിതം മെച്ചപ്പെടുത്താൻ സഹായിക്കുന്ന ഒരു ചാരിറ്റി സംഘടനയായ മേരി ഉറാന്താ ഫൗണ്ടേഷൻ അവർ സ്ഥാപിച്ചു. സിനിമാ വ്യവസായത്തിനുള്ള അവരുടെ സംഭാവനകൾ അവർക്ക് സിറ്റി പീപ്പിൾ അവാർഡ്, ബെസ്റ്റ് ഓഫ് നോളിവുഡ് അവാർഡ് നോമിനേഷൻ, ആഫ്രിക്കൻ യൂത്ത് അംബാസഡർ അവാർഡ് എന്നിവ നേടിക്കൊടുത്തു.
ആദ്യകാല ജീവിതവും വിദ്യാഭ്യാസവും
റിവേഴ്‌സ് സ്‌റ്റേറ്റിന്റെ തലസ്ഥാന നഗരമായ പോർട്ട് ഹാർകോർട്ടിലാണ് യുറാന്ത വളർന്നത്. അവർക്ക് ഏഴ് സഹോദരങ്ങളും നാല് രണ്ടാനമ്മമാരുമുണ്ട്. അവരുടെ വളർത്തൽ വിവരിച്ചുകൊണ്ട്, ഉറന്റ അഭിപ്രായപ്പെട്ടു "എനിക്ക് മികച്ച ഒരു കുട്ടിക്കാലം ഉണ്ടായിരുന്നു. ഞാൻ ഒരിക്കലും അസുഖകരമായതോ കഠിനമോ ആയി വളർന്നിട്ടില്ല. കൊള്ളാം, ഞാൻ ഒരു ശരാശരി വീട്ടിൽ നിന്നാണ്. പക്ഷേ അത് ഒരിക്കലും മോശമായിരുന്നില്ല. കുട്ടിക്കാലത്ത് ഞാൻ ആഗ്രഹിച്ചതെല്ലാം ഉണ്ടായിരുന്നു[. ..]ഞങ്ങൾ ഒരു സന്തുഷ്ട കുടുംബമായിരുന്നു."
യുറാന്ത ജനിച്ചത് പെന്തക്കോസ്ത് ക്രിസ്ത്യാനിയായിരുന്നെങ്കിലും, പോർട്ട് ഹാർകോർട്ടിലെ ഹോളി റോസറി ഗേൾസ് സെക്കൻഡറി സ്കൂളിൽ ചേരുന്നതിന് മുമ്പ് സേക്രഡ് ഹാർട്ട് നഴ്സറി, പ്രൈമറി സ്കൂൾ എന്നിവയുൾപ്പെടെയുള്ള റോമൻ കാത്തലിക് സ്കൂളുകളിൽ പഠിച്ചു. അവിടെ, നൃത്തത്തിലും സ്റ്റേജ്-അഭിനയത്തിലും അവർക്ക് താൽപ്പര്യമുണ്ടായി. ബിരുദാനന്തരം നൃത്ത-നാടക സ്കോളർഷിപ്പ് നേടുകയും ചെയ്തു.
യുറാന്ത പിന്നീട് റിവേഴ്സ് സ്റ്റേറ്റ് യൂണിവേഴ്സിറ്റി ഓഫ് സയൻസ് ആൻഡ് ടെക്നോളജിയിൽ ചേർന്നു. അവരുടെ സ്വപ്ന ജീവിതവുമായി (അഭിനയം) ബന്ധപ്പെട്ട ഒരു കോഴ്‌സിന് പോകാൻ അവർ ആഗ്രഹിച്ചിരുന്നു. പക്ഷേ സെക്രട്ടേറിയൽ അഡ്മിനിസ്‌ട്രേഷൻ പഠിച്ചു. മിസ് നൈജർ ഡെൽറ്റ മത്സരത്തിൽ ഫസ്റ്റ് റണ്ണർഅപ്പും അവർ നേടിയിരുന്നു.
കരിയർ
ലണ്ടൻ സ്‌കൂൾ ഓഫ് ആർട്‌സ് അക്കാദമിയിൽ നിന്ന് മേരി ഉറന്താ തിയറ്ററിൽ ബിരുദാനന്തര ഡിപ്ലോമ നേടിയിട്ടുണ്ട്. 2011 ഒക്‌ടോബറിൽ, നോളിവുഡിനുള്ള അവരുടെ സംഭാവനകൾക്കുള്ള ആഫ്രിക്കൻ യൂത്ത് അംബാസഡർ അവാർഡ് യുറന്റയ്ക്ക് ലഭിച്ചു. അടുത്ത വർഷം, മിസ്ട്രസ് എന്ന ചിത്രത്തിലെ അഭിനയത്തിന് ബെസ്റ്റ് ഓഫ് നോളിവുഡ് അവാർഡിന് നോമിനേഷൻ ലഭിക്കുകയും, 2013 ജൂലൈ 14-ന് നടന്ന നാലാമത്തെ സിറ്റി പീപ്പിൾ അവാർഡിൽ മികച്ച നടിക്കുള്ള സിറ്റി പീപ്പിൾ അവാർഡ് ലഭിക്കുകയും ചെയ്തു. അതേ വർഷം തന്നെ, വ്യവസായത്തിന്റെ വളർച്ചയെ സഹായിക്കുന്നതിനായി രൂപീകരിച്ച ചലച്ചിത്ര നിർമ്മാണ കമ്പനിയായ 50-ആം അക്കാദമിയും ഒപോബോയിലെ ദരിദ്രരായ കുട്ടികളുടെ ക്ഷേമത്തിനായി കരുതുന്ന മേരി ഉറാന്താ ഫൗണ്ടേഷനും യുറാന്ത ആരംഭിച്ചു. പോർട്ട് ഹാർകോർട്ട് ആസ്ഥാനമായുള്ള റെഡ്കാർപെറ്റ് ഫോട്ടോഗ്രാഫിയുടെ പുതിയ മുഖമായും അവർ മാറി.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ
ഹിറ്റ്‌ലർ പ്രതിജ്ഞ
നാസി ജർമനിയിലെ സൈനികരും ഉദ്യോഗസ്ഥരും പട്ടാളക്കാരും സർക്കാർ ജീവനക്കാരും 1934 മുതൽ 1945 വരെയുള്ള കാലഘട്ടങ്ങളിൽ ഹിറ്റ്‌ലറോട് വിധേയത്തം കാണിക്കാനായി എടുക്കേണ്ടിയിരുന്ന പ്രതിജ്ഞയാണ് ഹിറ്റ്‌ലർ പ്രതിജ്ഞ (Hitler oath). ഭരണഘടനയോടല്ലാതെ ഹിറ്റ്‌ലർ എന്ന വ്യക്തിയോട് ആയിരുന്നു വിധേയത്തം കാണിക്കേണ്ടിയിരുന്നത്.
പശ്ചാത്തലം
ജർമൻ പാർലിമെന്റിന്റെ അനുവാദമില്ലാതെ തന്നെ നിയമങ്ങൾ നിർമ്മിക്കാൻ ജർമ്മനിയിലെ മന്ത്രിസഭ ഉണ്ടാക്കിയ നിയമമായ എനബ്ലിംഗ് ആക്ടിനും നാസി പാർട്ടി ഒഴികെയുള്ള എല്ലാ രാഷ്ട്രീയപാർട്ടികളെയും നിരോധിച്ച നടപടിക്കുശേഷവും വേണമെങ്കിൽ ഹിറ്റ്‌ലറെ അധികാരഭ്രഷ്ടനാക്കാൻ കഴിവുള്ള ഏകവ്യക്തിയായിരുന്നു പ്രസിഡണ്ടായ ഹിന്റർബർഗ്. 1934 ആഗസ്ത് 2 -ന് അദ്ദേഹം മരണമടഞ്ഞതോടു കൂടി ഏകാധിപത്യഭരണത്തിനുള്ള ഹിറ്റ്‌ലരുടെ കടമ്പകളെല്ലാം നീങ്ങി. ഹിന്റർബർഗിന്റെ മരണത്തിന്റെ തലേന്ന്, ഹിറ്റ്‌ലറുടെ മന്ത്രിസഭ ജർമനിയുടെ ചാൻസലറുടെയും പ്രസിഡണ്ടിന്റെയും പദവികൾ ഒന്നാക്കി മാറ്റിക്കൊണ്ടുള്ള ഒരു നിയമം കൊണ്ടുവരികയും, രാഷ്ട്രനേതാവും സൈനികമേധാവിയുമായ ഹിറ്റ്‌ലർ ഫ്യൂറർ (Führer) എന്ന് അറിയപ്പെടുമെന്നും നിയമമായി. ഹിന്റർബർഗിന്റെ മരണത്തിന്റെ അന്ന് ഈ ആക്ടിനു നിയമപ്രാബല്യം കൊണ്ടുവരാൻ ജനങ്ങൾക്കിടയിൽ ആഗസ്ത് 19 -ന് ഒരു അഭിപ്രായവോട്ടെടുപ്പ് നടത്തുമെന്നും പ്രഖ്യാപനം ഉണ്ടായി.
അഭിപ്രായവോട്ടെടുപ്പിൽ 90 ശതമാനം വോട്ടിന് പദവികൾ ഒന്നാക്കുന്ന ആക്ട് നിയമമായി. അതോടെ ഹിറ്റ്‌ലർ ജർമനിയുടെ സമ്പൂർണ്ണ ഏകാധിപതിയായി മാറി. അടുത്ത ദിവസമായ 1934 ആഗസ്ത് 20 -ന് മന്ത്രിസഭ ഹിറ്റ്‌ലർ പ്രതിജ്ഞ ഉണ്ടാക്കി. അതുവരെ രാജ്യത്തോടും ഭരണഘടനയോടും വിധേയത്തം കാണിക്കേണ്ട വാചകങ്ങൾ മാറ്റി ഹിറ്റ്‌ലർ എന്ന വ്യക്തിയോടായി പ്രതിജ്ഞ എടുക്കേണ്ടത്.
സൈനികർ എടുക്കേണ്ട പ്രതിജ്ഞ
ജർമൻ സാമ്രാജ്യത്തിന്റെയും ജനങ്ങളുടെയും നേതാവും സൈന്യത്തിന്റെ പരമാധികാരിയുമായ അഡോൾഫ് ഹിറ്റ്‌ലറോട് ഞാൻ എന്നും വിധേയത്തം ഉള്ളവൻ ആയിരിക്കുമെന്ന് ദൈവത്തിന്റെ നാമത്തിൽ സത്യപ്രതിജ്ഞ ചെയ്യുന്നു. ഒരു ഉപാധികളുമില്ലാതെ അദ്ദേഹത്തോട് അനുസരണ കാണിക്കുന്ന ധീരനായ ഒരു യോദ്ധാവായ ഞാൻ ഈ പ്രതിജ്ഞ പാലിക്കാൻ എന്റെ ജീവൻ വരെ നൽകാനും തയ്യാറാണ്.
സർക്കാർ ഉദ്യോഗസ്ഥർ എടുക്കേണ്ട പ്രതിജ്ഞ
ഞാൻ എന്നും ജർമൻ സാമ്രാജ്യത്തിന്റെയും ജനങ്ങളുടെയും നേതാവായ അഡോൾഫ് ഹിറ്റ്‌ലറോട് വിശ്വസ്തതയും അനുസരണയും ഉള്ളവൻ ആയിരിക്കുകയും നിയമം പരിപാലിച്ചുകൊണ്ട് എന്റെ ധർമ്മം നിർവ്വഹിക്കാൻ ദൈവം എന്നെ സഹായിക്കുകയും ചെയ്യട്ടെ.
രബി റേ
ഒ​​​​​ഡീ​​​​​ഷ​​​​​യി​​​​​ലെ ഖു​​​​​ർ​​​​​ദ ജി​​​​​ല്ല​​​​​യി​​​​​ലെ ഭ​​​​​ൻ​​​​​രാ​​​​​ഗ​​​​​ഡ് ഗ്രാ​​​​​മ​​​​​ത്തി​​​​​ൽ 1926 ന​​​​​വം​​​​​ബ​​​​​ർ 26നാ​​​​​ണു ര​​​​​ബി റേ​​​​​യു​​​​​ടെ ജ​​​​​ന​​​​​നം. 1948ൽ ​​​​സം​​​​യു​​​​ക്ത സോ​​​​ഷ്യ​​​​ലി​​​​സ്റ്റ് പാ​​​​ർ​​​​ട്ടി(​​​​എ​​​​സ്എ​​​​സ്പി)​​​​യി​​​​ൽ അം​​​​ഗ​​​​മാ​​​​യി. 1967ൽ ​​​​ലോ​​​​ക്സ​​​​ഭാം​​​​ഗ​​​​മാ​​​​യി. എ​​​​​ക്കാ​​​​​ല​​​​​വും സോ​​​​​ഷ്യ​​​​​ലി​​​​​സ്റ്റ് ചേ​​​​​രി​​​​​യി​​​​​ൽ അ​​​​​ടി​​​​​യു​​​​​റ​​​​​ച്ചു നി​​​​​ന്ന റേ ​​​​​മൊ​​​​​റാ​​​​​ർ​​​​​ജി ദേ​​​​​ശാ​​​​​യി​​​​​യു​​​​​ടെ മ​​​​​ന്ത്രി​​​​​സ​​​​​ഭ​​​​​യി​​​​​ൽ ആ​​​രോ​​​ഗ്യ-​​​കു​​​ടും​​​ബ​​​ക്ഷേ​​​മ മ​​​ന്ത്രി​​​യാ​​​യി പ്ര​​​വ​​​ർ​​​ത്തി​​​ച്ചു. വി.​​​​​പി. സിം​​​​​ഗ് പ്ര​​​​​ധാ​​​​​ന​​​​​മ​​​​​ന്ത്രി​​​​​യാ​​​​​യ ഒ​​​​​ന്പ​​​​​താം ലോ​​​​​ക്സ​​​​​ഭ​​​​​യി​​​​​ൽ സ്പീ​​​​​ക്ക​​​​​റാ​​​​​യി. കോ​​​​​മ​​​​​ൺ​​​​​വെ​​​​​ൽ​​​​​ക്ക് സ്പീ​​​​​ക്കേ​​​​​ഴ്സ് ഫോ​​​​​റ​​​​​ത്തി​​​​​ൻറെ ചെ​​​​​യ​​​​​ർ​​​​​മാ​​​​​നാ​​​​​യും ര​​​​​ബി റേ ​​​​​പ്ര​​​​​വ​​​​​ർ​​​​​ത്തി​​​​​ച്ചു.
ഹിറ്റ്‌ലർ പ്രതിജ്ഞ
അനന്തരഫലങ്ങൾ
പ്രതിജ്ഞ എടുത്തുപോയതുകൊണ്ടുമാത്രം തങ്ങൾക്ക് തീരെ ഇഷ്ടമില്ലാത്ത പലപ്രവൃത്തികളും ചെയ്യാനും അവയുടെ ഭാഗങ്ങളാവാനും പലരും നിർബന്ധിതരായി. യുദ്ധക്കുറ്റങ്ങൾ ചെയ്യാൻ പോലുമുള്ള ആജ്ഞകൾ അനുസരിക്കേണ്ടിവന്നു. 1938 -ഓടെ ഹിറ്റ്‌ലർ ഒരു യുദ്ധഭ്രാന്തനാണെന്ന് ബോധ്യം വന്നെങ്കിലും തങ്ങളുടെ പ്രതിജ്ഞ പാലിക്കാൻ അയാളെ അവർക്ക് അനുസരിക്കേണ്ടിവന്നു. സൈനികർക്കുള്ള പല പരിശീലനങ്ങളിലും വിദ്യാഭ്യാസപരിപാടികളിലും പ്രതിജ്ഞ തെറ്റിച്ചാൽ ഉണ്ടാകാവുന്ന ഭവിഷ്യത്തുകളെപ്പറ്റി ആവർത്തിച്ചു പറഞ്ഞിരുന്നു. നിയമവിരുദ്ധമാണെന്ന് അറിഞ്ഞുകൊണ്ടുതന്നെ പ്രതിജ്ഞ ലംഘിക്കാനാവാതെ പല ദുഷ്‌കൃത്യങ്ങളും ചെയ്യേണ്ടിവന്നതിനെപ്പറ്റി ന്യൂറംബർഗ് വിചാരണയിൽ പലരും വാദിച്ചിരുന്നു. ഈ പ്രതിജ്ഞ എടുക്കാൻ തയ്യാറാവാത്തതിന്റെ പേരിൽ പലരെയും വധിച്ചിരുന്നു.
വർഗ്ഗം:നാസിസം വർഗ്ഗം:നാസി പ്രതീകങ്ങൾ വർഗ്ഗം:അഡോൾഫ് ഹിറ്റ്ലർ
രബി റേ
പുറത്തേക്കുള്ള കണ്ണികൾ
വർഗ്ഗം:ലോക്‌സഭയിലെ മുൻ അംഗങ്ങൾ വർഗ്ഗം:നവംബർ 26-ന് ജനിച്ചവർ വർഗ്ഗം:1926-ൽ ജനിച്ചവർ വർഗ്ഗം:കേന്ദ്രമന്ത്രിമാർ
ഹരിയാണ ജനഹിത് കോൺഗ്രസ്
രൂപീകരണം
2005 ലെ നിയമ സഭാ തിരഞ്ഞെടുപ്പിൽ കോൺഗ്രസ് സഖ്യം ഭൂരിപക്ഷം നേടി. ഭൂപീന്ദർ സിങ് ഹൂഡ മുഖ്യമന്ത്രിയായി.തുടർന്ന് ഭജ്ൻലാലും കൂട്ടരും കേന്ദ്രനേതൃത്വത്തോട് ശീതസമരത്തിലായിരുന്നു. ഹൈക്കമാന്റിനെ വിമർശിച്ച ഭജൻ ലാലിന്റെ മകൻ കുൽദീപ് ബിഷ്‌ണോയിയെ കോൺഗ്രസിൽ നിന്ന് പുറത്താക്കി.തുടർന്ന് 2007 ഡിസംബറിൽ ഭജൻ ലാലിന്റെ നേതൃത്വത്തിൽ പുതിയ പാർട്ടി ഉണ്ടാക്കുകയായിരുന്നു.
2009ലെ നിയമസഭാ തിരഞ്ഞെടുപ്പിൽ 90ൽ 89 സീറ്റുകളിലും മത്സരിച്ച എച്.ജെ.പി ക്ക് 6സീറ്റുകളിലെ വിജയിക്കാൻ കഴിഞ്ഞുള്ളൂ. ഭജൻലാലിന്റെ ഭാര്യയടക്കമുള്ളവർ തിരഞ്ഞെടുപ്പിൽ ദയനീയമായി തോറ്റു.ഭൂപീന്ദർ സിങ് ഹൂഡയുടെ നേതൃത്വത്തിൽ കോൺഗ്രസ് തുടർച്ചയായി രണ്ടാമതും ഭരണം നില നിർത്തി. ജയിച്ച എം എൽ എ മാരിൽ അഞ്ചുപേർ പിന്നീട് കോൺഗ്രസ്സിലേക്ക് തന്നെ ചേക്കേറി.
ഭജൻ ലാലിന്റെ മരണത്തെത്തുടർന്ന് 2011ൽ നടന്ന ലോക് സഭാ ഉപതിരഞ്ഞെടുപ്പിൽ ഹരിയാണ ജനഹിത് കോൺഗ്രസ് ബി.ജെ.പി പിന്തുണയൊടെ വൻ വിജയം നേടി.
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
ജാവൻ തിത്തിരിപ്പക്ഷി
വംശനാശം സംഭവിച്ചു എന്ന് കരുതുന്ന ഒരിനം തിത്തിരിപ്പക്ഷിയാണ് ജാവൻ തിത്തിരിപ്പക്ഷി. ഈ വലിയ ഇനം തിത്തിരി ജാവയുടെ ചതുപ്പ് നിലങ്ങളിലും നദി തടങ്ങളിലും ആയിരുന്നു കണ്ടു വന്നിരുന്നത്.
പുറത്തേക്കുള്ള കണ്ണികൾ
വർഗ്ഗം:തിത്തിരിപ്പക്ഷികൾ
ഷഡ്ഫലകം
ആറു മുഖങ്ങളുളള ബഹുഫലകത്തെയാണ് ഷഡ്ഫലകം (hexahedron) എന്നു പറയുന്നത്. എല്ലാമുഖങ്ങളും സമചതുരമായ ഒരു ഷഡ്ഫലകമാണ് സമചതുരക്കട്ട.
അവതലരൂപങ്ങളായി (Concave) മാത്രം അനുഭവവേദ്യമാകുന്ന ഘടനാപരമായി വ്യത്യസ്തമായ മൂന്നുതരം ഷഡ്ഫലകങ്ങൾ വേറെയുമുണ്ട്:
ശിഖ ശർമ്മ
ആക്സിസ് ബാങ്കിന്റെ സി.ഇ.ഒയും മാനേജിങ് ഡയറക്ടറുമാണ് ശിഖ ശർമ്മ (ജനനം: നവംബർ 19, 1958). 2006 മുതൽ ആക്സിസ് ബാങ്കിൽ പ്രവർത്തിച്ചു വരുന്നു.
ജീവിതരേഖ
1958 നവംബർ 19ന് ജനിച്ചു. അച്ഛൻ ഒരു സൈനിക ഉദ്യോഗസ്ഥൻ ആയിരുന്നു. ഡൽഹിയിലെ ലോറെറ്റോ കോൺവെന്റിൽ നിന്നും പ്രാഥമിക വിദ്യാഭ്യാസം പൂർത്തിയാക്കി. ഡൽഹിയിലെ ശ്രീറാം കോളേജിൽ നിന്നും സാമ്പത്തികശാസ്ത്രത്തിൽ ബിരുദവും അഹമ്മദാബാദിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റിൽ നിന്നും എം.ബി.എയും കരസ്ഥമാക്കി. ടാറ്റ ഇൻടറാക്ടീവ് സിസ്റ്റത്തിന്റെ മുൻ സി.ഇ.ഒയായ സഞ്ജയ് ശർമ്മയാണ് ഭർത്താവ്. 1980 മുതൽ 2006 വരെ ഐ.സി.ഐ.സി.ഐ ബാങ്കിൽ സേവനമനുഷ്ഠിച്ചു. ഐ.സി.ഐ.സി.ഐ പ്രുഡൻഷ്യൻ ലൈഫ് ഇൻഷുറൻസ് കമ്പനിയുടെ സി.ഇ.ഒ ആയിരുന്നു. 2006 മുതൽ ആക്സിസ് ബാങ്കിൽ പ്രവർത്തിച്ചു തുടങ്ങി.
പുറം കണ്ണികൾ
വർഗ്ഗം:1958-ൽ ജനിച്ചവർ വർഗ്ഗം:ഇന്ത്യൻ ബാങ്കർമാർ
ജോൺ നിക്കോൾസൺ
ബ്രിട്ടീഷ് ഇന്ത്യയിലെ പ്രശസ്തനായ ഒരു സൈനികനും ഭരണകർത്താവുമായിരുന്നു ജോൺ നിക്കോൾസൺ (John Nicholson). വടക്കുപടിഞ്ഞാറൻ അതിർത്തിപ്രദേശങ്ങൾ ബ്രിട്ടീഷ് നിയന്ത്രണത്തിലാക്കുന്നതിന് ഹെൻറി ലോറൻസിനു കീഴിൽ നിയോഗിക്കപ്പെട്ട ഉദ്യോഗസ്ഥരിൽ പ്രമുഖനായിരുന്നു നിക്കോൾസൺ. 1857-ലെ ഇന്ത്യൻ ലഹളയിൽ ദില്ലി തിരിച്ചുപിടിക്കാൻ പഞ്ചാബിൽ നിന്നെത്തിയ ബ്രിട്ടീഷ് സംഘത്തിന്റെ നായകരിലൊരാളുമായിരുന്നു. ദില്ലിയിൽ വച്ചുനടന്ന പോരാട്ടത്തിൽ പരിക്കേറ്റ് 1857 സെപ്റ്റംബറിൽ കൊല്ലപ്പെട്ടു. ജോൺ നിക്കോൾസന്റെ സ്മാരകമായി നിക്കോൾസൺ റോഡ്, നിക്കോൾസൺ സെമിത്തേരി എന്നിവ ദില്ലിയിലെ കശ്മീരി ഗേറ്റ് പ്രദേശത്തുണ്ട്.
പഞ്ചാബ് റെസിഡന്റും വടക്കുപടിഞ്ഞാറൻ അതിർത്തിപ്രവിശ്യകളുടെ ചീഫ് അഡ്മിനിസ്ട്രേറ്ററായിരുന്ന ഹെൻറി ലോറൻസിനു കീഴിൽ 1847-48 കാലയളവിൽ വടക്കുപടിഞ്ഞാറൻ അതിർത്തിയിൽ ജോലി ചെയ്തു. ഹെൻറിയെ പഞ്ചാബിൽ നിന്ന് പുറത്താക്കി, ജോൺ ലോറൻസ് പഞ്ചാബിന്റെ ചീഫ് കമ്മീഷണർ സ്ഥാനം ഏറ്റെടുത്തപ്പോൾ അദ്ദേഹവുമായുള്ള അഭിപ്രായവ്യത്യാസത്തെത്തുടർന്ന് നിക്കോൾസൺ കശ്മീരിലേക്ക് മാറി. പിന്നീട് വീണ്ടും പഞ്ചാബിലേക്ക് തിരിച്ചെത്തി പെഷവാറിന്റെ ചുമതലയേറ്റു. 1857-ലെ ലഹള സമയത്ത് ജോൺ ലോറൻസ് തന്നെയാണ് നിക്കോൾസണെ ദില്ലിയിലേക്കുള്ള സൈന്യത്തിന്റെ തലവനായി നിയോഗിച്ചത്. നിക്കോൾസണില്ലാതിരുന്നെങ്കിൽ ബ്രിട്ടീഷുകാർക്ക് ദില്ലി ഒരിക്കലും തിരിച്ചുപിടിക്കാൻ സാധിക്കുമായിരുന്നില്ലെന്ന് ജോൺ ലോറൻസ് തന്നെ പിന്നീട് അഭിപ്രായപ്പെട്ടിരുന്നു.
വളരെ നേതൃഗുണവും, ധൈര്യവും, കൊടിയ ക്രൂരതകൾ കാണിക്കാൻ പോലും യാതൊരു മടിയുമില്ലാത്ത വ്യക്തിയായിരുന്നു നിക്കോൾസൻ. പഞ്ചാബ് അതിർത്തിയിലായിരിക്കുമ്പോൾ ചില മതവിഭാഗങ്ങളെ വളരെ പ്രചോദിപ്പിക്കുകയും അവർ അദ്ദേഹത്തെ വിഷ്ണുവിന്റെ അവതാരമായി കണക്കാക്കുക വരെ ചെയ്തിരുന്നു. ലഹളക്കാലത്തെ പ്രകടനത്തിന്റെ പേരിൽ ഇന്ത്യയിലെ ബ്രിട്ടീഷുകാരുടെ ആരാധനപുരുഷനായിരുന്നു നിക്കോൾസൺ. പഞ്ചാബിൽ നിന്ന് ദില്ലിയിലെത്തിയ ഉടനെത്തന്നെ ഓഗസ്റ്റ് 25 -ന് നജഫ്ഗഢിൽ ശിപായികളുമായി പോരാട്ടത്തിലേർപ്പെട്ടു. സെപ്റ്റംബർ 14-ലെ പോരാട്ടത്തെ നയിക്കുകയും അതേ ദിവസം ഗുരുതരമായി പരിക്കേൽക്കുകയും ചെയ്തു.
അവലംബം
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
സമാന്തരഷഡ്ഫലകം
ആറു സാമാന്തരികങ്ങൾ ചേർന്ന ത്രിമാനരൂപമാണ് ജ്യാമിതിയിൽ സമാന്തരഷഡ്ഫലകം (Parrallelepiped) എന്നറിയപ്പെടുന്നത്. സമചതുരവും (Square) സമചതുരക്കട്ടയും (Cube) പോലയും ചതുരവും ചതുരക്കട്ടയും (Cuboid) പോലെയുമാണ‌് സാമാന്തരികവും സമാന്തരഷഡ്ഫലകവും തമ്മിൽ ബന്ധപ്പെട്ടിരിക്കുന്നത്. സമാന്തരഷഡ്ഫലകത്തിന്റെ മൂന്നു തത്തുല്യ നിർവ്വചനങ്ങൾ താഴെപ്പറയുന്നു.
വർഗ്ഗം:ജ്യാമിതി
ഖാലിദ് ഹമീദ്, ബാരൻ ഹമീദ്
കോമൺ‌വെൽത്ത് യൂത്ത് എക്‌സ്‌ചേഞ്ച് കൗൺസിലിന്റെ അദ്ധ്യക്ഷനാണ്. ബ്രിട്ടീഷ് മുസ്‌ലിം റിസർച്ച് സെന്ററിലെ ബോർഡ് അംഗവും എത്‌നിക് ന്യൂനപക്ഷ ഫൗണ്ടേഷനുമാണ്. മൈമോണിഡസ് അണ്ടേഷന്റെ എക്സിക്യൂട്ടീവ് അംഗവും ദി ലിറ്റിൽ ഫൗണ്ടേഷന്റെ ട്രസ്റ്റിയുമാണ്. 2004 ലെ ന്യൂ ഇയർ ഓണേഴ്സിൽ സിബിഇ ലഭിച്ചു. ഡോ. ഹമീദ് വിവിധ ജീവകാരുണ്യ പ്രവർത്തനങ്ങളെ പിന്തുണയ്ക്കുന്നു. ക്രൈസ്തവ - മുസ്ലീം - ജൂത ബന്ധങ്ങളിൽ കൂടുതൽ സംഭാവന നൽകിയതിന് 2005 ലെ സ്റ്റെർ‌ബർഗ് അവാർഡ് ലഭിച്ചു. യുണൈറ്റഡ് കിംഗ്ഡം ഉൾപ്പെടെ വിവിധ രാജ്യങ്ങളിൽ നിന്ന് നിരവധി ദേശീയ അന്തർദേശീയ ബഹുമതികൾ അദ്ദേഹത്തിന് ലഭിച്ചിട്ടുണ്ട്. ഇന്റർനാഷണൽ സ്റ്റുഡന്റ്സ് ഹൗസിന്റെ ഗവർണറാണ്; ലിറ്റിൽ ഫൗണ്ടേഷന്റെ പ്രസിഡന്റ്; ദി വൂൾഫ് ഇൻസ്റ്റിറ്റ്യൂട്ട് ഓഫ് അബ്രഹാമിക് ഫെയ്ത്ത്സിന്റെ ചെയർമാനും ഫ്രണ്ട്സ് ഓഫ് ബ്രിട്ടീഷ് ലൈബ്രറിയുടെ വൈസ് പ്രസിഡന്റുമാണ്.
ഈ വിഷയത്തിൽ അന്തർ-മതപരമായ കാര്യങ്ങളിലും പ്രഭാഷണങ്ങളിലും അദ്ദേഹം പങ്കാളിയാണ്.
2006-2007 വർഷത്തേക്ക് ഗ്രേറ്റർ ലണ്ടനിലെ ആദ്യത്തെ ഏഷ്യൻ ഹൈ ഷെരീഫായി ഹെർ മജസ്റ്റി രാജ്ഞി അദ്ദേഹത്തെ നിയമിച്ചു. ആയിരം വർഷം പഴക്കമുള്ള ഈ ഓഫീസ് രാജവാഴ്ച കഴിഞ്ഞാൽ രാജ്യത്തെ രണ്ടാമത്തെ ഏറ്റവും പഴയ ഓഫീസാണ്.
2007 ഫെബ്രുവരിയിൽ ഹൗസ് ഓഫ് ലോർഡ്‌സ് അപ്പോയിന്റ്മെന്റ് കമ്മീഷൻ അദ്ദേഹത്തെ ഒരു ലൈഫ് പിയറാക്കുമെന്നും ക്രോസ്ബെഞ്ചറായി ഇരിക്കുമെന്നും പ്രഖ്യാപിച്ചിരുന്നു. 2007 മാർച്ച് 27 ന് ലണ്ടൻ ബറോയിലെ കാംഡെനിലെ ഹാംപ്‌സ്റ്റെഡിലെ ബാരൺ ഹമീദ് എന്ന നിലയിലാണ് പിയറേജ് ഗസറ്റ് ചെയ്തത്. 2007 ലെ ബ്രിട്ടീഷ് ഏഷ്യൻ എന്നും അദ്ദേഹം തിരഞ്ഞെടുക്കപ്പെട്ടു.
അദ്ദേഹത്തിന് ഭാരതസർക്കാർ പത്മശ്രീ 1992 പത്മഭൂഷൺ 2009 ലും നൽകി. ന്യൂഡൽഹിയിൽ നടന്ന 2010 ലെ പ്രവാസി ഭാരതീയ ദിവസിൽ മുഖ്യാതിഥിയായിരുന്നു.
2015–16ൽ ഗ്രേറ്റർ ലണ്ടനിലെ ഹൈ ഷെരീഫായി നിയമിതയായ ഡോ. ഘസാല അഫ്സൽ ആണ് അദ്ദേഹത്തിന്റെ ഭാര്യ.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1941-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ബാലാകോട്ട് വ്യോമാക്രമണം (2019)
2019 ഫെബ്രുവരി 26 ന് ഇന്ത്യൻ വ്യോമസേനയുടെ പന്ത്രണ്ട് മിറാഷ് 2000 പോർ‌വിമാനങ്ങൾ കശ്മീരിലെ നിയന്ത്രണരേഖ (LOC) കടന്ന് ആക്രമണം നടത്തി. രണ്ടാഴ്ച മുമ്പ് നടന്ന പുൽവാമ ആക്രമണത്തിന് പ്രതികാരമായാണ് ഈ പ്രത്യാക്രമണം നടത്തിയത്. ഇന്ത്യൻ മാധ്യമങ്ങൾ റിപ്പോട്ട് ചെയ്തനുസരിച്ച് പന്ത്രണ്ട് മിറാഷ് 2000 വിഭാഗത്തിൽപ്പെട്ട പോർ വിമാനങ്ങളിൽനിന്നായി ഏകദേശം 1000 കിലോ ബോംബുകൾ പാകിസ്താൻ കൈവശത്തിലുള്ള ഇന്ത്യൻ നിയന്ത്രണരേഖ യിലെ ഭീകര കേന്ദ്രങ്ങളിൽ വർഷിക്കപ്പെട്ടു. ഈ ആക്രമണം ഏകദേശം 21 മിനിട്ട് സമയം നീണ്ടു നിന്നിരുന്നു. വ്യോമാക്രമണത്തിൽ  250-350 ജെയ്‌ഷ് ഇ മൊഹമ്മദ് തീവ്രവാദികൾ കൊല്ലപ്പെടുകയും ചെയ്തന്ന് ഇന്ത്യ അവകാശപെടുന്നു. ഇന്ത്യ തങ്ങളുടെ മുസാഫറാബാദിക്കു സമീപത്തുള്ള വ്യോമത്തിർത്തി ലംഘിച്ചെന്നും പരിക്കേറ്റവരോ അല്ലെങ്കിൽ നാശനഷ്ടങ്ങളൊ ഒന്നും ഉണ്ടായിട്ടില്ലന്നും പാകിസ്താൻ അവകാശപ്പെട്ടുന്നുണ്ട്.
പശ്ചാത്തലം
2019 ഫെബ്രുവരി പതിനാലാം തീയതി, ജമ്മു കാശ്മീരിൽ പുൽവാമ ജില്ലയിലെ അവാന്തിപുരക്കടുത്ത് സുരക്ഷാ ഉദ്യോഗസ്ഥരുമായി സഞ്ചരിച്ചിരുന്ന വാഹനങ്ങൾക്കു നേരെ മുസ്ലിം തീവ്രവാദികൾ മനുഷ്യബോംബ് ആക്രമണം നടത്തി.
വ്യോമാക്രമണം
2019 ഫെബ്രുവരി 26 ന് ഇന്ത്യൻ വ്യോമസേനയിലെ പന്ത്രണ്ടാം മിറേജ് 2000 ജെറ്റ് നിയന്ത്രണരേഖ മറികടന്ന് ബലാൽകോട്ടിൽ ജെയ്ഷെ-ഇ-മുഹമ്മദ്‌ ഭീകര ക്യാമ്പിൽ സ്ഫോടനം നടത്തി. ഇത് 1971 ലെ യുദ്ധത്തിനു ശേഷം പാകിസ്താനെതിരായ ഇന്ത്യയുടെ ആദ്യത്തെ വ്യോമാക്രമണമാണ്. ഈ ഓപ്പറേഷനിൽ 200 മുതൽ 300 വരെ തീവ്രവാദികൾ കൊല്ലപ്പെട്ടുവെന്നാണ് ഇന്ത്യൻ മാധ്യമങ്ങൾ റിപ്പോർട്ട് ചെയ്യുന്നത്.
ബാലാകോട്ട്
പാകിസ്താനിലെ ഖൈബർ-പഖ്തൂൺഖ്വ പ്രവിശ്യയിലെ മൻഹ്രാ ജില്ലയിൽ സ്ഥിതി ചെയ്യുന്ന സ്ഥലമാണ്‌ ബാലാകോട്ട് (ഉർദു: بالاکوٹ). 2005 ) കാശ്മീർ ഭൂകമ്പത്തിൽ ഈ നഗരം നശിപ്പിക്കപ്പെട്ടെങ്കിലും പിന്നീടു പാകിസ്താൻ ഗവൺമെന്റിന്റെ സഹായവും പാകിസ്താനിൽ ഭൂകമ്പ ദുരിത ബാധിതർക്ക് സൗദി ജനറൽ സഹായവും (SPAPEV), 1 സൗദി ദുരിതാശ്വാസ സംഘടനയുടെ സഹായത്തോടെ പുനർനിർമിച്ചു. ഇസ്ലാ മിക തീവ്രവാദികളെ ജിഹാദികൾ പരിശീലിപ്പിച്ചിരിക്കുന്ന നിരവധി ഭീകര പരിശീലനക്യാമ്പുകൾ ബാലാകോട്ട് മേഖലയിൽ ഉണ്ടെന്ന പല രേഖകളും വിക്കിലീക്സ് ചോർത്തിയിട്ടുണ്ട്.
പ്രസ്താവനകൾ
🇮🇳 ഇന്ത്യ
🇵🇰 പാകിസ്താൻ
പാകിസ്താന് തിരിച്ചടിക്കാൻ ചെയ്യാൻ അവകാശമുണ്ടെന്ന് പാകിസ്താൻ വിദേശകാര്യമന്ത്രി ഷാ മെഹ്മൂദ് ഖുറേഷി പറഞ്ഞു. പാകിസ്താൻ പ്രധാനമന്ത്രി ഇമ്രാൻ ഖാൻ അടിയന്തര യോഗം വിളിച്ചുചേർത്തിരുന്നു.
🇨🇳 ചൈന
ഇന്ത്യയും പാകിസ്താനും, ഇരു രാജ്യങ്ങളും തമ്മിലുള്ള ബന്ധം നിയന്ത്രിക്കാനും നടപടികൾ സ്വീകരിക്കാനും സാധിക്കുമെന്നും ഈ മേഖലയിലെ സ്ഥിതിഗതികൾ സുസ്ഥിരമാക്കാനും പരസ്പരബന്ധം മെച്ചപ്പെടുത്താൻ സഹായിക്കുമെന്നും ചൈനയുടെ വിദേശകാര്യ വക്താവ് ലാങ് കംഗ് പറഞ്ഞു.
പരിണതഫലങ്ങൾ
പാകിസ്താൻ വ്യോമസേനയുടെ ഏതെങ്കിലും തരത്തിലുള്ള പ്രത്യാക്രമണങ്ങൾ പ്രതിരോധിക്കാനായി അന്താരാഷ്ട്ര അതിർത്തിയിലും നിയന്ത്രണരേഖയിലും ഇന്ത്യൻ വ്യോമസേന വ്യോമപ്രതിരോധ സംവിധാനം ഏർപ്പെടുത്തി. ഒഡീഷ തീരത്ത് ഇന്ത്യ ക്വിക്ക് സർഫസ് ടു സർഫസ് മിസൈൽ വിജയകരമായി പരീക്ഷിച്ചു. സൈന്യത്തിന് വേണ്ടി ഡി.ആർ.ഡി.ഒ രണ്ടു മിസൈലുകൾ വികസിപ്പിച്ചു.
വ്യോമാക്രമണത്തെക്കുറിച്ച് അമേരിക്ക, ബ്രിട്ടൻ, റഷ്യ, ഓസ്ട്രേലിയ, ഇൻഡോനേഷ്യ, തുർക്കി, ചൈന, ആസിയാൻ രാജ്യങ്ങൾ എന്നിവിടങ്ങളിലെ വിദേശ നയതന്ത്ര പ്രതിനിധികളോട്  ഇന്ത്യൻ വിദേശകാര്യ സെക്രട്ടറി വിജയ് ഗോഖലെ വിശദീകരണം നൽകി.
ഉപഗ്രഹ ചിത്രങ്ങൾ
ഇന്ത്യൻ വ്യോമ സേന നടത്തിയ ബോബ് ആക്രമണങ്ങളിൽ കാര്യമായ നാശനഷ്ടങ്ങളൊന്നും സംഭവിച്ചിട്ടില്ലന്ന് ഉപഗ്രഹ ചിത്രങ്ങൾ വ്യകതമാക്കുന്നതായി പ്രധിരോധ രംഗത്ത്‌ പ്രവർത്തിക്കുന്ന ഓസ്‌ട്രേലിയൻ സ്ട്രാറ്റെജിക്ക് പോളിസി ഇൻസ്റ്റിറ്റുട്ട്‌ അവകാശപ്പെടുന്നു. സാൻഫ്രാൻസിസ്‌കോ ആസ്ഥാനമായി പ്രവർത്തിക്കുന്ന സ്വകാര്യ പ്രൈവറ്റ് സാറ്റലൈറ്റ് ഓപ്പറേറ്റർമാരായ പ്ലാനറ്റ് ലാബ്‌സ് ഇങ്ക് പകർത്തിയ ചിത്രങ്ങളിൽ ഇപ്പോഴും ആറോളം കെട്ടിടങ്ങൾ കാണാൻ കഴിയുന്നുണ്ടെന്ന് റോയിറ്റേഴ്‌സ് ഇതുമായി ബന്ധപ്പെട്ട് റിപ്പോർട്ടിൽ പറയുന്നു.
മാർച്ച് നാലിനാണ് ചിത്രങ്ങൾ പകർത്തിയത്. വ്യോമാക്രമത്തിന് ശേഷവും ആറ് മദ്രസകൾ സാറ്റലൈറ്റ് ദൃശ്യത്തിൽ കാണാൻ സാധിക്കുന്നുണ്ടെന്നും, 2018 ഏപ്രിലിലിൽ ഇതേ സ്ഥാപനം പകർത്തിയ ചിത്രങ്ങളും പുതിയ ചിത്രങ്ങളും പരിശോധിച്ചാൽ മദ്രസ കെട്ടിടങ്ങൾക്ക് യാതൊരു തരത്തിലുള്ള കേടുപാടുകളും സംഭവിച്ചിട്ടില്ലെന്നും റിപ്പോർട്ട് വ്യക്തമാക്കുന്നു. കെട്ടിടത്തിന്റെ മേൽക്കൂരയ്ക്ക് കേടുപാടുകൾ സംഭവിക്കുകയോ വ്യോമാക്രമണത്തിൽ ചുമരുകൾ തകരുകയോ മദ്രസയ്ക്ക് സമീപമുള്ള മരങ്ങൾ മുറിഞ്ഞ് വീഴുകയോ ചെയ്തിട്ടില്ല എന്നും റിപ്പോർട്ട് വ്യക്തമാക്കുന്നു.
സ്റ്റലൈറ്റ് ദൃശ്യങ്ങളോട് പ്രതികരിക്കാൻ ഇന്ത്യയുടെ വിദേശകാര്യമന്ത്രിയോ പ്രതിരോധ മന്ത്രിയോ ഇതുവരെ തയ്യാറായിട്ടില്ല എന്നും റോയിറ്റേഴ്സ് പറയുന്നു.
സഫർ ഹിലാലിയുടെ വെളിപ്പെടുത്തൽ
2019 ഫെബ്രുവരി 26ന്  ഇന്ത്യ നടത്തിയ ബാലക്കോട്ട് വ്യോമാക്രമണത്തിൽ 300 ഭീകരന്മാർ കൊല്ലപ്പെട്ടുവെന്ന് പാക്കിസ്ഥാനിലെ മുൻ നയതന്ത്ര ഉദ്യോഗസ്ഥൻ സഫർ ഹിലാലി 2021 ജനുവരിയിൽ ഒരു ചാനൽ ചർച്ചയ്ക്കിടയിൽ തുറന്നു സമ്മതിച്ചു. ടിവി ചർച്ചകളിൽ സ്ഥിരമായി പാകിസ്ഥാൻ സൈന്യത്തിന്റെ ഭാഗം വിശദീകരിക്കുന്നത് ഇദ്ദേഹമാണ്. ഇന്ത്യൻ വ്യോമസേനയുടെ ആക്രമണം യുദ്ധ നടപടിയായിരുന്നു എന്ന് പറഞ്ഞ അദ്ദേഹം, ശക്തമായ നടപടി സ്വീകരിക്കാതിരുന്ന പാകിസ്ഥാൻ സർക്കാരിനെയും സൈന്യത്തെയും വിമർശിച്ചു. പാക് വ്യോമസേനയുടെ ആക്രമണം സൈനികേതരസ്വഭാവത്തിലുള്ളതായിരുന്നുവെന്ന അവകാശവാദത്തെയും അദ്ദേഹം ഖണ്ഡിച്ചു. സൈനികാസ്ഥാനമായിരുന്നു തങ്ങളുടെ ലക്ഷ്യമെന്നും എന്നാൽ കാൽപ്പന്ത് കളിക്കുന്ന സ്ഥലത്താണ് ബോംബുകൾ വീണതെന്നും അദ്ദേഹം പറഞ്ഞു. പാകിസ്ഥാന്റെ പ്രതികരണം ദുർബലമായിരുന്നുവെന്നും വീണ്ടും ആക്രമണം നടത്തുമെന്ന് ഇന്ത്യ പറയുന്നത് ഇതുകൊണ്ടാണെന്നും സഫർ ഹിലാലി കൂട്ടിച്ചേർത്തു. ആക്രമണത്തിൽ ആൾനാശം സംഭവിച്ചിട്ടില്ലെന്ന മുൻ അവകാശവാദത്തിൽ പാകിസ്ഥാൻ ഉറച്ചുനിൽക്കുന്ന വേളയിലാണ് മുൻ നയതന്ത്ര ഉദ്യോഗസ്ഥൻ സത്യം വെളിപ്പെടുത്തിയത്.ലഘുചിത്രം|ആക്രമണം മിറേജ് 2000 ഗ്വാളിയോർ എയർ ഫോഴ്സ് ബേസിൽ
അവലംബം
വർഗ്ഗം:കശ്മീർ പ്രശ്നം വർഗ്ഗം:ഇന്തോ-പാക് യു‍ദ്ധങ്ങൾ വർഗ്ഗം:ഇന്ത്യാ-പാക് അതിർ‍ത്തി വർഗ്ഗം:Coordinates not on Wikidata
സന്ദീപ് വാര്യർ
അണ്ടർ 23 ഇന്ത്യൻ ക്രിക്കറ്റ് ടീമിൽ അംഗമായ മലയാളിയാണ് സന്ദീപ് വാര്യർ. 1991 ഏപ്രിൽ 4നു തൃശൂരിൽ ജനിച്ചു. 2013ൽ സിംഗപ്പുരിൽ നടന്ന ഏഷ്യൻ ക്രിക്കറ്റ് കൗൺസിൽ എമേർജിങ് ടീംസ് കപ്പിൽ മാൻ ഓഫ് ദി മാച്ചായിരുന്നു അദ്ദേഹം.
പുറത്തേക്കുള്ള കണ്ണികൾ
സന്ദീപ് വാര്യർ - ക്രിക് ഇൻഫോ പ്രൊഫൈൽ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:1991-ൽ ജനിച്ചവർ
സഹജാനന്ദ് സരസ്വതി
സഹജാനന്ദ് സരസ്വതി (1889-1950), ബ്രിട്ടീഷ് ഇന്ത്യയിലെ വടക്കുപടിഞ്ഞാറൻ പ്രവിശ്യയിലെ ഖസിപ്പൂർ ജില്ലയിൽ ജനിച്ചു. സന്യാസിയായിരുന്ന അദ്ദേഹം ഒരു ദേശീയവാദിയും ഇന്ത്യയിലെ കർഷക നേതാവുമായിരുന്നു.
വടക്കുപടിഞ്ഞാറൻ പ്രവിശ്യകളിൽ (ഇന്നത്തെ ഉത്തർപ്രദേശിൽ ) ജനിച്ചെങ്കിലും അദ്ദേഹത്തിന്റെ സാമൂഹികവും രാഷ്ട്രീയവുമായ പ്രവർത്തനങ്ങൾ തുടക്കത്തിൽ ബിഹാറിലാണ് പ്രധാനമായും ശ്രദ്ധകേന്ദ്രീകരിച്ചിരുന്നത്. പിന്നീട് അഖിലേന്ത്യാ കിസാൻ സഭ രൂപീകരിക്കപ്പെട്ടതോടെ, ഇന്ത്യയുടെ മറ്റു ഭാഗങ്ങളിലേക്കും പടർന്നു. പാറ്റ്നയ്ക്കടുത്തുള്ള ബിഹ്താ ആശ്രമത്തിൽ അദ്ദേഹം ഒരു ആശ്രമം നിർമിച്ചു. പിന്നീട് അദ്ദേഹത്തിന്റെ ജീവിതത്തിൽ പല ഭാഗങ്ങളിലും അദ്ദേഹം ആശ്രമം സ്ഥാപിച്ചു. അദ്ദേഹം ബൌദ്ധിക സാഹിത്യകാരൻ, സാമൂഹിക പരിഷ്കർത്താവ്, വിപ്ലവകാരി എന്നിവയായിരുന്നു.
ജീവചരിത്രം
1929- ൽ ബീഹാർ പ്രവിശ്യാ കിസാൻ സഭ രൂപവത്കരിച്ച സരസ്വതിയുടെ നേതൃത്വത്തിൽ കിസാൻ സഭ പ്രസ്ഥാനം ആരംഭിച്ചു. കർഷക ദുരിതാശ്വാസത്തിനെതിരായി പ്രവർത്തിച്ചും കർഷകരുടെ ദുരിതം നേരിടുകയും ഇങ്ങനെ ഇന്ത്യയിൽ കർഷക പ്രസ്ഥാനങ്ങൾ ഊർജ്ജസ്വലമാക്കി.
ക്രമേണ കർഷക പ്രസ്ഥാനം ഇന്ത്യയുടെ മറ്റ് ഭാഗങ്ങളിലുമായി വ്യാപിക്കുകയും ചെയ്തു. കർഷകരുടെ മുന്നണിയിലെ സമൂലമായ സംഭവവികാസങ്ങളെല്ലാം 1936 ഏപ്രിലിൽ ഇന്ത്യൻ നാഷണൽ കോൺഗ്രസ്സിന്റെ ലക്നൗവിൽ നടന്ന അഖിലേന്ത്യാ കിസാൻ സഭ (എ.ഐ.സി.എസ്) രൂപീകരണത്തിൽ അവസാനിച്ചു. സരസ്വതി ആദ്യമായി അതിന്റെ പ്രസിഡന്റ് ആയി തിരഞ്ഞെടുക്കപ്പെട്ടു. എൻ ജി രംഗ, ഇ.എം.എസ് നമ്പൂതിരിപ്പാട് എന്നിവർ പ്രധാന നേതാക്കളായിരുന്നു. 1936 ആഗസ്തിൽ പുറത്തിറക്കിയ കിസാൻ മാനിഫെസ്റ്റോ, ജമീന്ദാരി സമ്പ്രദായം നിർത്തലാക്കണമെന്നും ഗ്രാമീണ കടങ്ങൾ റദ്ദാക്കണമെന്നും ആവശ്യപ്പെട്ടു. 1937 ഒക്ടോബറിൽ എഐഎസിഎസ് ചുവന്ന പതാക അതിന്റെ ബാനറായി സ്വീകരിച്ചു. അധികം വൈകാതെ കോൺഗ്രസിന്റെ നേതൃത്വത്തിൽ അതിന്റെ നേതാക്കൾ കൂടുതൽ അകലെയായി. ബീഹാർ, യുണൈറ്റഡ് പ്രവിശ്യ എന്നിവിടങ്ങളിൽ കോൺഗ്രസ് സർക്കാറുമായി പലതവണ തമ്മിൽ ഏറ്റുമുട്ടി.
1937-1938 കാലഘട്ടത്തിൽ സരസ്വതി ബീഹാറിൽ ബകാഷ്ട് മൂവ്മെന്റ് സംഘടിപ്പിച്ചു. "ബകാഷ്ട് " എന്നാൽ സ്വയം കൃഷിക്കെന്നാണ്. ബാക്കി ദേശത്തേയ്ക്കുള്ള ഒഴിപ്പിക്കലുമായി ബന്ധപ്പെട്ട് ബീഹാർ ടെനാൻസി നിയമവും ബകാഷ്ട് ലാന്റ് ടാക്സും പാസാക്കി. . കർഷക തൊഴിലാളി ഐക്യത്തിന്റെ ഏറ്റവും പ്രധാന സവിശേഷതയായ ബിഹ്തയിലെ ഡാൽമിയ പഞ്ചസാര മില്ലിൽ വിജയകരമായ പോരാട്ടം നടത്തി.
സമരവേളയിൽ സരസ്വതി അറസ്റ്റിലായപ്പോൾ ക്വിറ്റ് ഇന്ത്യ, സുഭാഷ് ചന്ദ്രബോസ്, ഓൾ ഇന്ത്യ ഫോർവേർഡ് ബ്ലോക്ക് എന്നിവ ബ്രിട്ടീഷ് ഭരണകൂടം തടവിൽ പാർപ്പിച്ചതിൽ പ്രതിഷേധിച്ച് ഏപ്രിൽ 28 ന് അഖിലേന്ത്യാ സ്വാമി സഹജാനന്ദ് ദിനമായി ആചരിക്കാൻ തീരുമാനിച്ചു 1950 ജൂൺ 26 ന് സരസ്വതി അന്തരിച്ചു.
ഔദ്യോഗിക അംഗീകാരം
2000 ജൂൺ 26 ന് സഹജാനന്ദ് സരസ്വതീ സ്മരണയ്ക്കായി ഇന്ത്യാ ഗവണ്മെന്റ് ഒരു ഓർഡറിസ്റ്റ് സ്റ്റാമ്പ് പുറത്തിറക്കി. അന്നത്തെ മന്ത്രി രാം വിലാസ് പാസ്വാൻ ആണ് ഇത് പുറത്തിറക്കിയത്.
ഇന്ത്യൻ കൗൺസിൽ ഓഫ് അഗ്രികൾച്ചറൽ റിസർച്ച് സ്വാമി സഹാജാനന്ദ് സരസ്വതി എക്സ്റ്റൻഷൻ സയൻറിസ്റ്റ് / വർക്കർ അവാർഡ് നൽകുന്നു.
2001- ൽ സരസ്വതിയുടെ 112-ാം ജന്മദിനത്തോടനുബന്ധിച്ച് രണ്ടുദിവസം കിസാൻ മഹാപഞ്ചായത്ത് സംഘടിപ്പിച്ചു.
പട്നയിലെ 57-ാം ചരമവാർഷികദിനത്തിൽ ബീഹാർ ഗവർണർ ആർഎസ് ഗവായി സരസ്വതിയുടെ ജീവിതത്തെക്കുറിച്ച് ഒരു പുസ്തകം പ്രകാശനം ചെയ്തു.
ബാഹ്യ ലിങ്കുകൾ
വർഗ്ഗം:1889-ൽ ജനിച്ചവർ വർഗ്ഗം:1950-ൽ മരിച്ചവർ വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
റാണിയ സ്റ്റെഫാൻ
കൊച്ചി മുസിരിസ് ബിനാലെ 2018
വളരെ വ്യത്യസ്തമായ വീഡിയോ പ്രതിഷ്ഠാപനമാണ് റാണിയ സ്റ്റെഫാൻ കൊച്ചി-മുസിരിസ് ബിനാലെയുടെ പ്രധാനവേദിയായ ആസ്പിൻവാൾ ഹൗസിൽ ഒരുക്കിയിട്ടുള്ളത്. നാല് പതിറ്റാണ്ട് ഈജിപ്ഷ്യൻ സിനിമയുടെ കേന്ദ്രബിന്ദുവായിരുന്ന സോവാദ് ഹോസ്നിയുടെ 1959 മുതൽ 91 വരെയുള്ള കെട്ടുകഥകളും ജീവിതവുമാണ് ദി ത്രീ ഡിസപ്പിയറെൻസസ് ഓഫ് സൊവാദ് ഹോസ്തി.
സോവാദ് ഹോസ്നി അഭിനയിച്ച സിനിമകളിലെ രംഗങ്ങൾ കോർത്തിണക്കിയും. അഭിനയിച്ച കഥാപാത്രങ്ങളുടെ രംഗങ്ങൾ മുറിച്ച് മാറ്റി, അത് വീണ്ടും നടിയുടെ ജീവിതകഥയ്ക്കനുസരിച്ച് കോർത്തിണക്കിയിരിക്കുകയാണ് റാണിയ. പഴയ വിഎച്എസ് വീഡിയോ കാസറ്റുകളിൽ നിന്നാണ് ഇതിനായുള്ള രംഗങ്ങൾ റാണിയ കണ്ടെത്തിയത്. 60 കാസറ്റുകളിൽ നിന്നുള്ള ദൃശ്യങ്ങൾ ഇതിനായി വേണ്ടി വന്നു. ഹോസ്നി അഭിനയിച്ച സിനിമകളിലെ ദൃശ്യങ്ങളും ശബ്ദവും മാത്രമാണ് തൻറെസൃഷ്ടിക്കായി ഉപയോഗിച്ചത്. റാണിയ പറഞ്ഞു. മൂന്ന് ഭാഗങ്ങളിലായി ഒരുക്കിയിരിക്കുന്ന ദു:ഖ കഥയാണിത്. അവസാനം മരണത്തിലും. ഹോസ്നിയുടെ ദുരന്തം നിറഞ്ഞ വിധിയെ ആണ് ഇതിലൂടെ കാണിക്കുന്നത്.
രണ്ട് ദശകം കൊണ്ടാണ് റാണിയ ഈ സൃഷ്ടി നടത്തിയത്. ഇതിനായുള്ള ദൃശ്യങ്ങൾ ശേഖരിക്കുന്നത് ശ്രമകരമായ ജോലിയായിരുന്നു. കുറേയൊക്കെ സ്വന്തം കൈവശമുണ്ടായിരുന്നതും ബാക്കിയെല്ലാം പല വഴികളിലായി സംഘടിപ്പിച്ചതുമായിരുന്നു. പകർത്തിയ വീഡിയോകളും വഴിയരികിൽ നിന്ന് വാങ്ങിയ കാസറ്റുകളുമാണ് ഈ സൃഷ്ടിക്കായി ഉപയോഗിച്ചത്.
പലസ്തീനിനും ലെബനനുമിടയിൽ നിലച്ചു പോയ തീവണ്ടിപ്പാതയെക്കുറിച്ച് 'ട്രെയിൻ ട്രെയിൻസ് എ ബൈപ്പാസ്' എന്ന വീഡിയോ പ്രതിഷ്ഠാപനവും റാണിയ ബിനാലെയിൽ പ്രദർശിപ്പിച്ചിട്ടുണ്ട്.
പുറം കണ്ണികൾ
വർഗ്ഗം:ചലച്ചിത്ര സംവിധായികമാർ വർഗ്ഗം:കൊച്ചി-മുസിരിസ് ബിനാലെ 2018
ക്യൂബൻ വിപ്ലവം
ഫുൾജെൻസിയോ ബാറ്റിസ്റ്റയുടെ ഏകാധിപത്യ ഭരണത്തിനെതിരായി ഫിദൽ കാസ്‌ട്രോയുടെയും ഏർണസ്റ്റോ ചെ ഗുവേരയുടെയും നേതൃത്വത്തിൽ 1953 ൽ നടത്തിയ പോരാട്ടമാണ് ക്യൂബൻ വിപ്ലവം. 1953 ജുലായ് 26 ന് മൊൻകാട ബാരക്സ് ആക്രമണത്തോടെ ആരംഭിച്ച ക്യൂബൻ വിപ്ലവം 1959 ലാണ് അവസാനിക്കുന്നത്. തുടർന്ന് വിപ്ലവ ഗവൺമെന്റിന്റെ നേതൃത്വം ഏറ്റെടുത്ത ഫിദൽ കാസ്‌ട്രോ ക്യൂബയുടെ പ്രസിഡന്റ്, കമ്യൂണിസ്‌റ്റ് പാർട്ടി ജനറൽ സെക്രട്ടറി, സർവ്വ സൈന്യാധിപൻ എന്നീ ചുമതലകൾ ഏറ്റെടുത്തു.
ക്യൂബയുടെ മേൽ അമേരിക്ക ഏർപ്പെടുത്തിയ ഉപരോധം ഉൾപ്പെടെ ആഭ്യന്തരമായും, അന്താരാഷ്ട്രപരമായും ധാരാളം പ്രത്യാഘാതങ്ങൾ ഉളവാക്കിയ ഒരു യുദ്ധപരമ്പരയായിരുന്നു ഇത്. ക്യൂബൻ വിപ്ലവത്തെത്തുടർന്ന് അധികാരം പിടിച്ചെടുത്ത ഫിദൽ കാസ്ട്രോയുടെ നേതൃത്വത്തിലുള്ള കമ്മ്യൂണിസ്റ്റ് സർക്കാർ പിന്നീട് അംഗോള, നിക്കരാഗ്വ മുതലായ വിദേശ രാഷ്ട്രങ്ങളുടെ ആഭ്യന്തര വിപ്ലവങ്ങളിലും ഇടപെടുകയുണ്ടായി.
പശ്ചാത്തലം
1940 മുതൽ 1944 വരെയുള്ള കാലഘട്ടത്തിൽ ക്യൂബയുടെ പ്രസിഡന്റായിരുന്നു ഫുൾജെൻസിയോ ബാറ്റിസ്റ്റ. 1952 ലെ തിരഞ്ഞെടുപ്പ് റദ്ദാക്കി ഒരു സൈനിക അട്ടിമറിയിലൂടെ ബാറ്റിസ്റ്റ വീണ്ടും ക്യൂബയുടെ പരമാധികാര സ്ഥാനത്തെത്തി. ആദ്യതവണ ക്യൂബയുടെ പ്രസിഡന്റായിരുന്നപ്പോൾ പുരോഗമനപരമായ പല തീരുമാനങ്ങളും ബാറ്റിസ്റ്റ നടപ്പാക്കിയിരുന്നെങ്കിലും, രണ്ടാമൂഴത്തിൽ തികച്ചും ഏകാധിപതിയെപ്പോലെയാണ് ബാറ്റിസ്റ്റ പെരുമാറിയിരുന്നത്. ജനദ്രോഹ നടപടികളായിരുന്നു ഭരണത്തിലിരുന്നുകൊണ്ട് നടപ്പാക്കാൻ ശ്രമിച്ചത്. തൊഴിലില്ലായ്മകൊണ്ടും മറ്റു പലവിധ പ്രശ്നങ്ങൾകൊണ്ടും ക്യൂബയിലെ ജനങ്ങൾ സഹികെട്ടപ്പോഴും, അത്തരം വിഷയങ്ങളിലൊന്നും ശ്രദ്ധപതിപ്പിക്കാതെ ക്യൂബയുടെ സാമ്പത്തിക മേഖല അമേരിക്കൻ കമ്പനികൾക്ക് അടിയറവെക്കാനുള്ള സഹായങ്ങൾ ചെയ്തുകൊടുക്കുകയായിരുന്നു ബാറ്റിസ്റ്റ. അഴിമതിയും,അധോലോക ബന്ധവുമുൾപ്പടെയുള്ള വിവിധ തരം കുറ്റങ്ങൾ ബാറ്റിസ്റ്റയുടെ മേൽ ആരോപിക്കപ്പെട്ടിരുന്നു.
ബാറ്റിസ്റ്റയുടെ ഭരണത്തിന്റെ ഒന്നാമൂഴത്തിൽ ക്യൂബൻ കമ്മ്യൂണിസ്റ്റ് പാർട്ടിയുടെ പിന്തുണ ബാറ്റിസ്റ്റക്കുണ്ടായിരുന്നു. എന്നാൽ രണ്ടാം വട്ടം അധികാരം കൈവന്നപ്പോൾ അമേരിക്കയുമായി ബാറ്റിസ്റ്റ സൗഹൃദം സ്ഥാപിക്കുകയും അവരിൽ നിന്ന് സൈനിക,സാമ്പത്തിക സഹായങ്ങൾ സ്വീകരിച്ച് തികഞ്ഞ ഒരു കമ്മ്യൂണിസ്റ്റ് വിരുദ്ധനായി മാറുകയായിരുന്നു. ക്യൂബയിൽ വളർന്നുവരുന്ന കമ്മ്യൂണിസ്റ്റ് മതത്തിന്റെ വളർച്ച തടയുകയായിരുന്നു അമേരിക്കയുടെ താൽപര്യമെങ്കിൽ, അധികാരം ഉപയോഗിച്ച് സുഖലോലുപത എന്നതായിരുന്നു ബാറ്റിസ്റ്റയുടെ ലക്ഷ്യം. തന്റെ എതിരാളികളെ അധികാരം ഉപയോഗിച്ച് നിശ്ശബ്ദരാക്കിയിരുന്നു. ബാറ്റിസ്റ്റയുടെ അധികാരത്തിൻ കീഴിൽ ക്യൂബ തികഞ്ഞ ഒരു പോലീസ് സ്റ്റേറ്റായി മാറിയിരുന്നു.
ബാറ്റിസ്റ്റയുടെ ഭരണത്തിൽ തികഞ്ഞ അതൃപ്തി തോന്നിയ ക്യൂബയിലെ ജനങ്ങളുടെ പ്രതിനിധിയായ ഫിദറൽ കാസ്ട്രോ എന്ന അഭിഭാഷകൻ, ബാറ്റിസ്റ്റയെ അധികാരത്തിൽ നിന്നും നീക്കം ചെയ്യാൻ കോടതിയിൽ ഒരു അപേക്ഷ സമർപ്പിച്ചിരുന്നു. ബാറ്റിസ്റ്റയെ അധികാരത്തിൽ നിന്ന് നീക്കം ചെയ്യാൻ കാസ്ട്രോ സമർപ്പിച്ച കാരണങ്ങളൊന്നും മതിയാവില്ല എന്ന കാരണം പറഞ്ഞ് കോടതി ആ അപേക്ഷ തള്ളിക്കളയുകയാണുണ്ടായത്. നിയമപരമായ ബാറ്റിസ്റ്റയെ അധികാരത്തിൽ നിന്നും നീക്കം ചെയ്യാൻ കഴിയില്ലെന്നു മനസ്സിലാക്കിയ കാസ്ട്രോയും, സഹോദരൻ റൗളും ഇതേ ലക്ഷ്യത്തിനു വേണ്ടി മറ്റു വഴികൾ തേടുകയുണ്ടായി. ഇരുവരും ചേർന്ന് ദ മൂവ്മെന്റ് എന്ന സമാന്തര സൈന്യത്തെ സൃഷ്ടിക്കാൻ തീരുമാനിച്ചു. ഈ സംഘടനയിലേക്ക് 1200 ഓളം വരുന്ന സമാനലക്ഷ്യം വച്ചു പുലർത്തുന്ന ആളുകളേയും അംഗങ്ങളായി ചേർത്തു. 1952 ൽ രൂപംകൊണ്ട ഈ സംഘടയിലെ അംഗങ്ങൾ ഭൂരിഭാഗവും സാധാരണ തൊഴിലാളികളായിരുന്നു. ബാറ്റിസ്റ്റയുടെ ഭരണത്തിൽ തൃപ്തരല്ലാത്ത സമാനചിന്താഗതിക്കാരായ മറ്റു ചില സംഘടനകൾ കൂടി ക്യൂബയിലുണ്ടായിരുന്നു. ഇന്നാൽ ഇവരൊന്നും ഒരു രക്തരൂക്ഷിത വിപ്ലവത്തോട് ആഭിമുഖ്യമുണ്ടായിരുന്നവരല്ലായിരുന്നു, അതുകൊണ്ടു തന്നെ ഫിദലിന്റെ നേതൃത്വത്തിലുള്ള സംഘടന ഇവരുമായി ചേർന്ന് പ്രവർത്തിക്കാൻ താൽപര്യപ്പെട്ടിരുന്നില്ല. വിദേശാധിപത്യത്തിനെതിരേ പോരാടിയ മുൻ സ്വാതന്ത്ര്യസമരപോരാളിയായിരുന്ന ജോസ് മാർട്ടിനിയുടെ ചരിത്രമാണ് ഫിദലിനേയും റൗളിനേയും മുന്നോട്ടു നയിച്ചത്.
വിപ്ലവം
മൊൻകാട ബാരക്ക് ആക്രമണം എന്ന പേരിൽ നടത്തിയ വിപ്ലവമുന്നേറ്റത്തോടെയാണ് ക്യൂബൻ വിപ്ലവത്തിന്റെ തുടക്കം എന്നു പറയാം. ബാറ്റിസ്റ്റ് ഭരണത്തോട് എതിർപ്പുള്ള വിമതരെ കണ്ടുപിടിച്ച് തങ്ങളുടെ സംഘടനയിൽ ചേർത്ത് സായുധ പരിശീലനം നൽകുകയാണ് ഫിദലും, റൗളും ആദ്യമായി ചെയ്തത്. പത്ത് പേരടങ്ങുന്ന ചെറിയ സെല്ലുകളായിട്ടായിരുന്നു വിപ്ലവകാരികളെ അവർ സംഘടിപ്പിച്ചത്. 1953 ൽ ബാറ്റിസ്റ്റയെ അധികാരത്തിൽ നിന്നും പുറത്താക്കാൻ നടത്തിയ ശ്രമമാണ് മൊൻകാട ബാരക് ആക്രമണം എന്നറിയപ്പെടുന്നത്. ക്യൂബൻ വിപ്ലവചരിത്രത്തിലെ ധീരോജ്ജ്വലമായ ഏടായി ഇത് തിളങ്ങി നിൽക്കുന്നു. മൊൻകാട ബാരക്ക് പിടിച്ചെടുത്ത് അവിടുത്തെ ആയുധങ്ങൾ കൈക്കലാക്കുകയായിരുന്നു ഈ മുന്നേറ്റത്തിന്റെ ലക്ഷ്യം. കൂടാതെ സാന്റിയാഗോ റേഡിയോ സ്റ്റേഷൻ പിടിച്ചെടുത്ത് ദ മൂവ്മെന്റിന്റെ പ്രകടന പത്രിക അതിലൂടെ പ്രക്ഷേപണം ചെയ്യുക എന്ന ലക്ഷ്യം കൂടി കാസ്ട്രോയ്ക്കുണ്ടായിരുന്നു. എന്നാൽ വ്യക്തമായ ഒരു പദ്ധതിയുടെ അഭാവം മൂലം ഈ മുന്നേറ്റം പാളി പോവുകയായിരുന്നു. കൂടാതെ അപ്രതീക്ഷിതമായി സൈന്യത്തിൽ നിന്നേറ്റ തിരിച്ചടിയും കാസ്ട്രോയുടെ മുന്നേറ്റത്തെ തടയുകയുണ്ടായി.
റൗളും ഫിദലും അവശേഷിക്കുന്ന വിപ്ലവകാരികളുടെ കൂടെ ഒളിത്താവളത്തിലേക്കു പോയെങ്കിലും താമസിയാതെ പിടിക്കപ്പെട്ടു. വിചാരണ സമയത്ത് വിപ്ലവകാരികൾക്കു വേണ്ടി കോടതിയിൽ വാദിച്ചത് അഭിഭാഷകൻ കൂടിയായിരുന്നു ഫിദൽ തന്നെയായിരുന്നു. പാലസ് ഓഫ് ജസ്റ്റീസ് എന്ന കോടതിയിൽ നടന്ന വിചാരണ സമയത്ത് കാസ്ട്രോ പറഞ്ഞ ചരിത്രം എനിക്കു മാപ്പു നൽകും എന്ന വാചകം പിന്നീട് ക്യൂബൻ വിപ്ലവത്തിന്റെ വിളംബര പ്രഖ്യാപനം പോലയായിത്തീർന്നു. ഒക്ടോബർ 16 ന് വിചാരണക്കോടതിയിൽ ഫിദൽ നടത്തിയ നാലുമണിക്കൂർ നീണ്ട വാദത്തിന്റെ പതിനായിരക്കണക്കിന് അച്ചടിച്ച പതിപ്പുകൾ രാജ്യവ്യാപകമായി പ്രചരിച്ചു. ഫിദലിനെ പതിനഞ്ചു വർഷത്തേക്കും, റൗളിനെ പതിമൂന്നു വർഷത്തേക്കും തടവിന് കോടതി ശിക്ഷിച്ചു. ഫിദലിന്റെ ചെറുപ്പകാലത്തെ അദ്ധ്യാപകരുടെ പ്രേരണമൂലം ബാറ്റിസ്റ്റ ഫിദലിനെ തടവുശിക്ഷയിൽ നിന്നും മോചിപ്പിക്കുകയുണ്ടായി.
ജയിൽമോചിതരായ ഫിദലിന്റേയും, റൗളിന്റേയും പിറകെ ബാറ്റിസ്റ്റയുടെ ചാരന്മാർ സദാ ഉണ്ടായിരുന്നു. ബാറ്റിസ്റ്റയുടെ പതനം ആഗ്രഹിച്ചിരുന്ന ഈ സഹോദരന്മാർ കൂടുതൽ ശക്തിയാർജ്ജിക്കുന്നതിനും, വിപ്ലവത്തിനായി തയ്യാറെടുക്കുന്നതിനുവേണ്ടി തൽക്കാലം ക്യൂബയിൽ നിന്നും മാറി നിൽക്കാൻ തീരുമാനിച്ചു. ഇരുവരും, സഹപ്രവർത്തകരോടൊപ്പം മെക്സിക്കോയിലേക്ക് പലായനം ചെയ്തു. റൗൾ കാസ്ട്രോ അവിടെ വെച്ച് അർജന്റീനിയൻ ഡോക്ടറും, വിപ്ലവകാരിയും കൂടെയായ ഏണസ്റ്റോ ചെഗുവേരയെ പരിചയപ്പെട്ടു. തന്നെക്കാൾ ആധുനികനായ വിപ്ലവകാരി എന്നാണ് ഫിദൽ ചെഗുവേരയെ വിശേഷിപ്പിച്ചത്. ഗറില്ലാ യുദ്ധമുറകളിൽ അറിവുള്ളയാളായിരുന്നു ചെ ഗുവേര. ക്യൂബൻ വിപ്ലവമുന്നേറ്റത്തിൽ പങ്കെടുക്കാനുള്ള തന്റെ താൽപര്യം ചെ ഗുവേര ഫിദലിനെ അറിയിച്ചു. ചെഗുവേരയും, ഫിദലും, മുൻ സ്പാനിഷ് സൈനികോദ്യോഗസ്ഥൻ കൂടിയായ ആൽബർട്ടോ ബായോയിൽ നിന്ന് ഗറില്ലാ യുദ്ധമുറകൾ പരിശീലിച്ചു. 25 നവംബർ 1956 ന് വിലക്കു വാങ്ങിയ ഗ്രന്മ എന്ന പായ്ക്കപ്പലിൽ കാസ്ട്രോയും 82 വിപ്ലവകാരികളും, മെക്സിക്കോയിൽ നിന്നും ക്യൂബ ലക്ഷ്യമാക്കി യാത്രതിരിച്ചു. 90 ചെറുതോക്കുകൾ, 3 യന്ത്രവൽകൃത തോക്കുകൾ, 40 കൈത്തോക്കുകൾ, 2 ടാങ്ക്-വേധ തോക്കുകൾ എന്നിവയായിരുന്നു ക്യൂബയിലെ സർക്കാരിനെ പരാജയപ്പെടുത്താൻ തയ്യാറെടുത്തിരുന്ന ആ സൈന്യത്തിന്റെ ആയുധബലം
സിയറ മിസ്ത്ര മുന്നേറ്റം
വിപ്ലവകാരികളേയും വഹിച്ചുകൊണ്ട്ഗ്രന്മ പായ്ക്കപ്പൽ 1956 ഡിസംബർ 2 ന് പ്ലായാ ലാസ് കൊളോറോഡസ് എന്ന സ്ഥലത്ത് എത്തിച്ചേർന്നു. വിചാരിച്ചിരുന്നതിലും രണ്ടും ദിവസം വൈകിയാണ് കപ്പൽ തീരത്തടുത്തത്. പരിശീലനയാത്രയിലേക്കാളും ഭാരം കൂടുതലുണ്ടായിരുന്നതിനാൽ യാത്രാ സമയം കൂടുകയായിരുന്നു. വിമതർ സിയറ മിസ്ത്ര എന്ന മലനിരകളിലേക്ക് നീങ്ങി, അവിടെ നിന്നും ആക്രമണം തുടങ്ങുക എന്നതായിരുന്നു പദ്ധതി. എന്നാൽ വിചാരിച്ചിരുന്ന അത്ര എളുപ്പമായിരുന്നില്ല ഇത്. സംഘാംഗങ്ങളിൽ ഏറെപ്പേരും ഈ ദീർഘയാത്ര കൊണ്ട് ക്ഷീണിതരായിരുന്നു. ക്ഷീണിതരായി തങ്ങളുടെ താൽക്കാലിക താവളങ്ങളിൽ വിശ്രമിച്ചിരുന്ന വിമതരെ ബാറ്റിസ്റ്റയുടെ ചാരവിമാനങ്ങൾ കണ്ടെത്തുകയും ആക്രമണം അഴിച്ചുവിടുകയും ചെയ്തു. അപ്രതീക്ഷിതമായ സൈന്യത്തിന്റെ ആക്രമണത്തിൽ വിമതസേന തകർന്നു. ക്യൂബൻ തീരത്തെത്തിയ 82 പേരിൽ 19 മാത്രമേ ജീവിച്ചിരുന്നുള്ളു. ബാക്കിയുള്ളവരെ ബാറ്റിസ്റ്റയുടെ സൈന്യം കൊല്ലുകയോ പിടികൂടുകയോ ചെയ്തു.
തുടക്കത്തിൽ കാസ്ട്രോയുടെ സേനയിൽ ചേരാൻ പ്രാദേശികരായ യുവാക്കൾ മടിച്ചുവെങ്കിലും, പിന്നീട് ഇവരുടെ ചെറിയ വിജയങ്ങൾ യുവാക്കളെ സേനയിലേക്ക് ആകർഷിച്ചു. വിമതസേനയുടെ അംഗസംഖ്യ ക്രമേണ 200 ആയി ഉയർന്നു. ഇവരെ മൂന്നു ചെറിയ സംഘങ്ങളാക്കി ആക്രമണം തുടങ്ങാനാണ് ഫിദൽ തീരുമാനിച്ചത്. ഓരോ സംഘത്തിന്റേയും നേതൃത്വം യഥാക്രമം ഫിദൽ കാസ്ട്രോ, ചെ ഗുവേര, റൗൾ കാസ്ട്രോ എന്നിവർ ഏറ്റെടുത്തു. ക്യൂബയിലാകമാനം ഒരു ബാറ്റിസ്റ്റവിരുദ്ധ തരംഗം ഉയർന്നുവരുന്നുണ്ടായിരുന്നു. ക്യൂബയിലെ സംഘർഷങ്ങൾ കണ്ട്അമേരിക്ക ക്യൂബക്കുമേൽ ഏർപ്പെടുത്തിയ ഉപരോധവും, നയതന്ത്രബന്ധങ്ങൾ തൽക്കാലം നിറുത്തിവെക്കുന്നതിന്റെ ഭാഗമായി അമേരിക്കയുടെ നയതന്ത്രപ്രതിനിധിയെ തിരിച്ചുവിളിച്ചതും ബാറ്റിസ്റ്റയെ വല്ലാതെ ബാധിച്ചു. കൂടാതെ ബാറ്റിസ്റ്റയുടെ അനുയായികൾ പോലും, വിമതസേനയിൽ ചേരുകയോ, ബാറ്റിസ്റ്റയിൽ നിന്നും അകലം പാലിക്കുകയോ ചെയ്തു. എന്നാൽ അമേരിക്കൻ കുത്തക, അധോലോക സംഘങ്ങളും ബാറ്റിസ്റ്റക്ക് ശക്തമായ പിന്തുണയുമായി രംഗത്തുണ്ടായിരുന്നു.
ഗറില്ലാ യുദ്ധങ്ങൾ
ബാറ്റിസ്റ്റയെ അധികാരത്തിൽ നിന്നും പുറത്താക്കാൻ ഓർത്തഡോക്സ് രാഷ്ട്രീയ കക്ഷിയുമായി ഫിദൽ സഖ്യമുണ്ടാക്കി. ആശയപരമായി വിയോജിപ്പുണ്ടായിരുന്നെങ്കിലും, ലക്ഷ്യം സാധൂകരിക്കുന്നതിനുവേണ്ടിയാണ് ഫിദൽ ഇത്തരം തീരുമാനങ്ങളെടുത്തിരുന്നത്. ബാറ്റിസ്റ്റയെ പുറത്താക്കി ജനാധിപത്യരീതിയിലുള്ള ഒരു തിരഞ്ഞെടുപ്പു നടത്തുക എന്നതായിരുന്നു പുതിയ സഖ്യക്ഷിയുടെ മുഖ്യ അജണ്ട. ബാറ്റിസ്റ്റയുടെ സേനാബലം 37000 ത്തോളം ഉണ്ടായിരുന്നുവെങ്കിലും, കേവലം 200 ഓളം വരുന്ന 26 ജൂലൈ മൂവ്മെന്റിന്റെ വിമതസേനയോട് അവർക്ക് പലപ്പോഴും പരാജയം സമ്മതിക്കേണ്ടി വന്നു. കൂടാതെ 1958 മാർച്ച് 14 ന് അമേരിക്കൻ സർക്കാർ ക്യൂബയുടെ മേൽ ആയുധ ഉപരോധം ഏർപ്പെടുത്തി. അതോടെ ബാറ്റിസ്റ്റയുടെ സേനക്ക് പുതിയ ആയുധങ്ങൾക്കായി സമീപിക്കാൻ രാജ്യങ്ങളില്ലാതെ വന്നു. കൂടാതെ ബാറ്റിസ്റ്റയുടെ വ്യോമസേനയുടെ വിമാനങ്ങൾ അറ്റകുറ്റപണികൾ നടത്താൻ കഴിയാതെയും വന്നത് അവർക്ക് തിരിച്ചടിയായി.
വിമതസേനയെ പരാജയപ്പെടുത്താൻ ഓപ്പറേഷൻ വെറാനോ എന്നൊരു സൈനിക പദ്ധതി ബാറ്റിസ്റ്റയുടെ സേന തയ്യാറാക്കി. 12000 ഓളം വരുന്ന സൈന്യത്തെ സിയറ മിസ്ത്ര മലനിരകളിലേക്കയച്ചു. എന്നാൽ ഇവരിൽ പകുതിയോളം പേരും മലനിരകളിൽ യുദ്ധം ചെയ്യുന്നതിന് പ്രാവീണ്യം നേടിയിട്ടുള്ളവരല്ലായിരുന്നു. കാസ്ട്രോയുടെ ഗറില്ലാ സൈന്യം ബാറ്റിസ്റ്റയുടെ സേനയെ പരാജയപ്പെടുത്തി. 1958 ജൂലൈ 11 മുതൽ 21 വരെ നടന്ന ലാ പ്ലാറ്റ യുദ്ധത്തിലും കാസ്ട്രോയുടെ വിമതസേന വിജയം കൈവരിച്ചു. ഈ യുദ്ധത്തിൽ ബാറ്റിസ്റ്റയുടെ സൈന്യത്തിലെ 240 പേരോളം പേരെ വിമതസേന തടവിലാക്കി.
29 ജൂലൈ 1958 ന് കാസ്ട്രോയുടെ വിമതസേനക്കു മേൽ കനത്ത ആഘാതം ഏൽപ്പിക്കാൻ ബാറ്റിസ്റ്റയുടെ സൈന്യത്തിനു കഴിഞ്ഞു. ഇതോടെ താൽക്കാലിക വെടിനിർത്തലിനു വേണ്ടി കാസ്ട്രോ നിർബന്ധിതനായി. എന്നാൽ ഉഭയകക്ഷി ചർച്ചകൾ നടക്കുന്നതിനിടെ കാസ്ട്രോയുടെ സേന മലനിരകളിലേക്ക് ഒളിച്ചോടുകയായിരുന്നു. ചുരുക്കത്തിൽ ഓപ്പറേഷൻ വെറാനോ ഒരു പരാജയത്തിൽ കലാശിക്കുകയായിരുന്നു.
ബാറ്റിസ്റ്റയുടെ പതനം
അമേരിക്കയിൽ നിന്നും ആയുധം ലഭ്യമാകാതെ വന്നപ്പോൾ ബാറ്റിസ്റ്റ ഇംഗ്ലണ്ടിൽ നിന്നും വെടിക്കോപ്പുകൾ വാങ്ങാൻ തീരുമാനിച്ചു. ഇത് വ്യാപകമായ പ്രതിഷേധം വിളിച്ചുവരുത്തി. പ്രതിപക്ഷം ഒരു പൊതുമണിമുടക്കിനു ആഹ്വാനം ചെയ്തു. ഓപ്പറേഷൻ വെറാനോക്കുശേഷം സുപ്രധാന സൈനികതാവളങ്ങളിൽ ആധിപത്യം ഉറപ്പിക്കാൻ വിമതസേനക്കു കഴിഞ്ഞു. സാന്താ ക്ലാരയിലും, ലാസ് വില്ലാസിലും, വിമതർ നിയന്ത്രണം നേടിയെടുത്തു. ചുരുക്കത്തിൽ ക്യൂബയെ രണ്ടായി വിഭജിക്കാൻ വിമതർക്കു കഴിഞ്ഞു. ബാറ്റിസ്റ്റക്ക് സാധനസാമഗ്രികൾ എത്തിച്ചേരുന്ന മുഖ്യമായ റെയിൽ, റോഡ് മാർഗ്ഗങ്ങൾ വിമതർ തകർത്തു. 1958 ഓഗസ്റ്റിനുശേഷം, ചെറുതെങ്കിലും ചില നഗരങ്ങൾ കൂടി വിമതസേന കൈയ്യടക്കി.
ചെ ഗുവേര, കാമില്ലോ, ജൈമി എന്നിവരുടെ നേതൃത്വത്തിലുള്ള മൂന്നു സൈനിക വിഭാഗങ്ങൾ പടിഞ്ഞാറൻ ഭാഗത്തേക്കു നീങ്ങി. ബാറ്റിസ്റ്റയുടെ സൈന്യം ശക്തമായി തിരിച്ചടിച്ചെങ്കിലും ലാസ് വില്ലാസ് പോലുള്ള സ്ഥലങ്ങളിൽ വിജയം കൈവരിക്കാൻ വിമതർക്കായി. തുടരെ തുടരെയുള്ള വിജയങ്ങൾ വിമതസേനക്ക് കൂടുതൽ കരുത്തു പകർന്നു. സാന്താ ക്ലാര പൂർണ്ണമായും നിയന്ത്രണത്തിലാക്കാനുള്ള ശ്രമം അവർ ആരംഭിച്ചു. ചെ ഗുവേരയുടെ നേതൃത്വത്തിലുള്ള സൈന്യത്തിനു മുന്നിൽ സാന്താ ക്ലാര പൂർണ്ണമായും വരുതിയിലായി. ബാറ്റിസ്റ്റയുടെ സൈന്യത്തിൽ നിന്നും കടുത്തഎതിർപ്പുകൾ നേരിട്ടുവെങ്കിലും, വിമതസേന വിജയം കൈവരിക്കുകയായിരുന്നു.
ബാറ്റിസ്റ്റയുടെ പതനം ഏതാണ്ട് തീർച്ചയായപ്പോൾ, പുതിയ ബന്ധങ്ങൾക്കായി അമേരിക്ക ക്യൂബയിലെ അന്നത്തെ പട്ടാള മേധാവിയായിരുന്ന ജനറൽ കാന്റിലോയെ സമീപിച്ചു. കാരണം, ഫിദൽ അധികാരത്തിലെത്തുന്നതിനെ അമേരിക്ക ഭയപ്പെട്ടിരുന്നു. തങ്ങളുടെ താൽപര്യങ്ങൾ ക്യൂബയിൽ നടപ്പാക്കാൻ അത് ബുദ്ധിമുട്ടുണ്ടാക്കുമെന്ന് അമേരിക്കക്കറിയാമായിരുന്നു. അമേരിക്കയുമായുള്ള കൂടിക്കാഴ്ചക്കുശേഷം കാന്റില്ലോ ഫിദലിനെ സമീപിച്ച് ഒരു വെടിനിർത്തലിനായി നിർബന്ധിച്ചു. മൂന്നു നിർദ്ദേശങ്ങളാണ് കാന്റില്ലോക്ക് മുന്നിൽ ഫിദൽ വെച്ചത്. ഹവാനയിൽ ഇനിയൊരു സൈനികനും പാടില്ല, ബാറ്റിസ്റ്റയെ രക്ഷപ്പെടാനായി ആരും സഹായിക്കാൻ പാടില്ല, അമേരിക്കൻ എംബസ്സിയുമായി യാതൊരു ബന്ധവും പാടില്ല എന്നിവയായിരുന്നു ഈ മൂന്നു ആവശ്യങ്ങൾ. ഇതെല്ലാം അംഗീകരിച്ച കാന്റില്ലോ ഇതേസമയം തന്നെ ബാറ്റിസ്റ്റയേയും സമീപിച്ചു, പരാജയശേഷം വിപ്ലവകാരികളുടെ തീരുമാനമെന്തായിരിക്കുമെന്ന് കാന്റില്ലോ ബാറ്റിസ്റ്റയേയും അറിയിച്ചു. യുദ്ധത്തിൽ പരാജയപ്പെടുകയാണെങ്കിൽ അത് തന്റെ ജീവനു തന്നെ ഭീഷണിയായേക്കാമെന്നറിയാവുന്ന ബാറ്റിസ്റ്റ രാജി വെക്കാൻ സന്നദ്ധനനായി. തുടർന്ന് 1958 ഡിസംബർ 31 ന് കയ്യിൽ കിട്ടിയ പണവുമായി ബാറ്റിസ്റ്റ രാജ്യം വിട്ടു.
അവലംബം
വർഗ്ഗം:വിപ്ലവങ്ങൾ വർഗ്ഗം:ക്യൂബൻ വിപ്ലവം വർഗ്ഗം:ഫിദൽ കാസ്ട്രോ വർഗ്ഗം:സോഷ്യലിസം
നസാഇ
നസാഇ അഥവാ അൽനസാഇ എന്നറിയപ്പെടുന്ന അഹമ്മദ് ഇബിനു ഷുഖൈബ് ഇബിനു അലി ഇബിനു സിനാൻ അബു അബ്ദുൽറഹ്‌മാൻ അൽനസാഇ അറിയപ്പെടുന്ന ഹദീസ് സമാഹാരകനാണ്. അദ്ദേഹത്തിന്റെ സുനൻ അൽസുഗ്റ എന്ന ഹദീസ് സമാഹരണം ഇസ്‌ലാമിലെ ആറ് ആധികാരിക ഹദീസ് ഗ്രന്ഥങ്ങളിൽ ഒന്നാണ്. നസാഇ രചിച്ചതിനാൽ ഈ ഹദീസ് ഗ്രന്ഥം സുനൻ അൽനസാഇ എന്നും അറിയപ്പെടുന്നു.
ജീവചരിത്രം
ഖുറാസാനിലെ നസാ-യിൽ 829ൽ ജനിച്ച അദ്ദേഹം മതപഠനത്തിനായി വളരെയധികം യാത്ര ചെയ്യുന്ന ആളായിരുന്നു. യഥാക്രമം ഈജിപ്തിലും ദമാസ്കസിലും താമച്ചിട്ടുണ്ട്. ഉമയ്യദ് ഭരണാധികാരികളെ വിമർശിച്ചിരുന്ന അദ്ദേഹം 915ൽ ഉമയ്യദ് അനുയായികളാൽ വധിക്കപ്പെടുകയായിരുന്നു. അദ്ദേഹത്തിന്റെ അന്ത്യവിശ്രമസ്ഥലം അജ്ഞാതമാണ് എങ്കിലും മക്കയോ പലസ്തീനിലെ റാമള്ളയോ ആയിരിക്കാമെന്നു കരുതപ്പെടുന്നു.
രചനകൾ
16 ഗ്രന്ഥങ്ങളുടെ രചയിതാവായ നസാഇയുടെ 6 ഗ്രന്ഥങ്ങളും ഹദീസുകളുമായി ബന്ധപ്പെട്ടവയാണ്.
അവലംബം
വർഗ്ഗം:ഇസ്ലാമികം
കേരള ഒക്കുപേഷണൽ തെറാപ്പിസ്റ്റ് അസോസിയേഷൻ
ഇന്ത്യൻ സംസ്ഥാനമായ കേരളത്തിലെ ഒക്യുപേഷണൽ തെറാപ്പിസ്റ്റുകൾക്കായുള്ള ഒരു പ്രൊഫഷണൽ സംഘടനയാണ് കേരള ഒക്യുപേഷണൽ തെറാപ്പിസ്റ്റ് അസോസിയേഷൻ (KOTA). കേരളത്തിലെ ഒക്യുപേഷണൽ തെറാപ്പിയുടെ വികസനവും വളർച്ചയും പ്രോത്സാഹിപ്പിക്കുന്നതിനും സംസ്ഥാനത്തെ ഒക്യുപേഷണൽ തെറാപ്പിസ്റ്റുകളുടെ പ്രൊഫഷണൽ താൽപ്പര്യങ്ങളെ പിന്തുണയ്ക്കുന്നതിനും പ്രോത്സാഹിപ്പിക്കുന്നതിനും ലക്ഷ്യമിട്ടാണ് 2012-ൽ KOTA സ്ഥാപിതമായത്.
കേരളത്തിൽ പ്രാക്ടീസ് ചെയ്യാൻ ലൈസൻസുള്ള എല്ലാ ഒക്യുപേഷണൽ തെറാപ്പിസ്റ്റുകൾക്കും തുറന്നിരിക്കുന്ന അംഗാധിഷ്ഠിത സംഘടനയാണ് KOTA. സംസ്ഥാനത്ത് ഒക്യുപേഷണൽ തെറാപ്പി പരിശീലനത്തിന്റെയും വിദ്യാഭ്യാസത്തിന്റെയും ഉയർന്ന നിലവാരം പ്രോത്സാഹിപ്പിക്കുന്നതിന് അസോസിയേഷൻ പ്രതിജ്ഞാബദ്ധമാണ്. KOTA അതിന്റെ അംഗങ്ങൾക്ക് പ്രൊഫഷണൽ വികസന അവസരങ്ങൾ, നെറ്റ്‌വർക്കിംഗ് അവസരങ്ങൾ, പിന്തുണ എന്നിവ നൽകുന്നതിന് പ്രവർത്തിക്കുന്നു.
കേരളത്തിൽ നൽകുന്ന ഒക്യുപേഷണൽ തെറാപ്പി സേവനങ്ങളുടെ ഗുണനിലവാരം മെച്ചപ്പെടുത്തുക എന്നതാണ് KOTA യുടെ പ്രാഥമിക ലക്ഷ്യങ്ങളിലൊന്ന്. ഒക്യുപേഷണൽ തെറാപ്പിയുടെ പ്രാധാന്യം പ്രോത്സാഹിപ്പിക്കുന്നതിനും ഒക്യുപേഷണൽ തെറാപ്പിസ്റ്റുകളുടെയും അവരുടെ ക്ലയന്റുകളുടെയും ആവശ്യങ്ങൾക്കായി വാദിക്കുന്നതിനും അസോസിയേഷൻ സർക്കാർ ഏജൻസികൾ, ഹെൽത്ത് കെയർ പ്രൊവൈഡർമാർ, മറ്റ് ഓർഗനൈസേഷനുകൾ എന്നിവരുമായി ചേർന്ന് പ്രവർത്തിക്കുന്നു.
കേരളത്തിലെ ഒക്യുപേഷണൽ തെറാപ്പിസ്റ്റുകൾക്ക് അവരുടെ അറിവും വൈദഗ്ധ്യവും പങ്കിടാനുള്ള ഒരു വേദിയും KOTA ഒരുക്കുന്നു. ഒക്യുപേഷണൽ തെറാപ്പി പരിശീലനവും ഗവേഷണവുമായി ബന്ധപ്പെട്ട വിവിധ വിഷയങ്ങൾ ഉൾക്കൊള്ളുന്ന കോൺഫറൻസുകൾ, സെമിനാറുകൾ, വർക്ക്ഷോപ്പുകൾ എന്നിവ വർഷം മുഴുവനും അസോസിയേഷൻ സംഘടിപ്പിക്കുന്നു. ഈ ഇവന്റുകൾ ഒക്യുപേഷണൽ തെറാപ്പിസ്റ്റുകൾക്ക് ഏറ്റവും പുതിയ ഗവേഷണങ്ങളും ഈ മേഖലയിലെ മികച്ച സമ്പ്രദായങ്ങളുമായി കാലികമായി തുടരാൻ വിലപ്പെട്ട അവസരങ്ങൾ നൽകുന്നു.
പ്രൊഫഷണൽ വികസനത്തിനും വാദത്തിനും പുറമേ, കമ്മ്യൂണിറ്റി ഔട്ട്‌റീച്ചിനും സേവനത്തിനും KOTA പ്രതിജ്ഞാബദ്ധമാണ്. കേരളത്തിലെ വ്യക്തികളുടെയും സമൂഹങ്ങളുടെയും ജീവിതനിലവാരം ഉയർത്തുന്നതിനുള്ള ഒരു മാർഗമായി ഒക്യുപേഷണൽ തെറാപ്പി പ്രോത്സാഹിപ്പിക്കുന്നതിന് അസോസിയേഷൻ പ്രവർത്തിക്കുന്നു. KOTA അംഗങ്ങൾ ആരോഗ്യവും ആരോഗ്യവും, വൈകല്യ അവകാശങ്ങൾ, സാമൂഹിക ഉൾപ്പെടുത്തൽ എന്നിവ പ്രോത്സാഹിപ്പിക്കുന്ന കമ്മ്യൂണിറ്റി അധിഷ്ഠിത പദ്ധതികളിലും പ്രോഗ്രാമുകളിലും പതിവായി ഏർപ്പെടുന്നു.
വർഗ്ഗം:സംഘടനകൾ
പാർട്ടി (ഹിന്ദി ചലച്ചിത്രം)
വിഖ്യാത സംവിധായകനും സിനിമാട്ടോഗ്രാഫറുമായ ഗോവിന്ദ് നിഹലാനി സംവിധാനം ചെയ്ത 'പാർടി'  1984 ൽ പുറത്തിറങ്ങിയ ഹിന്ദി ചിത്രമാണ്. മഹേഷ് എൽക്കുൻഷുവറുടെ നാടകത്തെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. വിജയ് മേത്ത, മനോഹർ സിംഗ്, ഓംപുരി, നസറുദ്ദീൻ ഷാ, രോഹിണി ഹട്ടംഗടി എന്നിവരാണ് കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നത്. നഗരജീവിതത്തിന്റെ നേർക്കുള്ള ഒരു സറ്റയറാണ് 'പാർട്ടി.
ഇതിവൃത്തം
മധ്യവയസ്കയും വിധവയുമായ ദമയന്തി റാണെ (വിജയ മേത്ത) നടത്തുന്ന ഒരു സായാഹ്നവിരുന്നിൽ നിന്നാണ് എല്ലാറ്റിന്റേയും തുടക്കം.ദേശീയസാഹിത്യപുരസ്കാരം ലഭിച്ച നാടകകൃത്ത് ദിവാകർ ബാർവേ (മനോഹർ സിംഗ്)യോടുള്ള ആദരസൂചകമായാണ് വിരുന്ന് സംഘടിപ്പിക്കപ്പെട്ടത്.എഴുത്തുകാരും കലാകാരന്മാരും ബുദ്ധിജീവികളും ഉൾപ്പെടെ ഉപരി-മദ്ധ്യവർഗങ്ങളിൽ പെട്ട പല സ്വഭാവത്തിലുള്ള മനുഷ്യർ ഈ പാർടിക്കെത്തുന്നുണ്ട്. അവരിൽ മാർക്സിസ്റ്റ്‌ ലേബൽ ഉള്ള ദന്തഗോപുര വാസികളുണ്ട്, കടുത്ത ലൈംഗിക അസംതൃപ്തി ഉള്ളവരുണ്ട് , വിടന്മാരുണ്ട്. ക്ഷണിക്കപ്പെടാത്തവരുമുണ്ട്. ഇവരുടെയെല്ലാം കാപട്യം നിറഞ്ഞ പ്രകടനങ്ങൾ കൊണ്ട് നിറഞ്ഞതാണ് പാർടി.
വിരുന്നിൽ പങ്കെടുത്തവരുടെ സംഭാഷണങ്ങളിൽ നിന്നും ദിവാകർ ബാർവേയ്ക്ക് പുരസ്കാരം ലഭിച്ചതിനു പിന്നിൽ ദമയന്തി റാണെ ആണെന്നും അയാൾ അവരുടെ കാമുകനാണെന്നും ഉള്ള കാര്യങ്ങൾ പുറത്തുവരുന്നു.മറ്റു കഥാപാത്രങ്ങളുടെ സംഭാഷണങ്ങളിലൂടെ തുടക്കം മുതൽ നിറഞ്ഞു നിൽക്കുന്ന അമൃത് (നസറുദ്ദീൻ ഷാ) എന്ന കവി ചിത്രത്തിൻറെ അവസാന രംഗത്ത് മാത്രമാണ്  പ്രത്യക്ഷപ്പെടുന്നത്. ഗോത്രവിഭാഗങ്ങൾക്കിടയിൽ പ്രവർത്തിക്കാനായി മുഖ്യധാരയിൽ നിന്നും അകന്നുനിന്ന കവിയും എഴുത്തുകാരനുമാണ് അമൃത്. വിരുന്നിലെ സംഭാഷണങ്ങൾ എഴുത്തുകാരും കലാകാരന്മാരും പുലർത്തേണ്ട സാമൂഹിക പ്രതിബദ്ധതയെ കുറിച്ചായി മാറുന്നു. സാമൂഹ്യ പ്രശ്നങ്ങളോട് പ്രതികരിക്കുമ്പോൾ ഒരു കലാകാരന് ഇരട്ട വ്യക്തിത്വം സാദ്ധ്യമാണോ? കലാകാരൻ ഒരു രാഷ്ട്രീയ പാർടിയുടെ ഭാഗമായിരിക്കേണ്ടത് അനിവാര്യമല്ലെങ്കിലും ജനകീയ പ്രക്ഷോഭങ്ങളെ അവഗണിക്കാൻ അയാൾക്ക് കഴിയുമോ? ചൂടേറിയ വാദപ്രതിവാദങ്ങളാണ് ഈ വിഷയങ്ങളിൽ നടക്കുന്നത്.വൈയക്തികമായ സംഘർഷങ്ങളിൽ മാത്രം ഒതുങ്ങി ജീവിക്കുന്ന എഴുത്തുകാരെയും കലാകാരന്മാരെയും അസ്വസ്ഥരാക്കുകയും അവരുടെ ഉറക്കം കെടുത്തുകയുമാണ് അമൃത്. ഈ വിരുന്നും അതിലെ ചർച്ചകളും നടക്കുന്ന അതേ സമയത്തുതന്നെ ഇന്ത്യയുടെ ഹൃദയഭൂമിയിൽ വച്ച് പോലീസുകാരാൽ അമൃത് എന്ന 'ഇടതുതീവ്രവാദി' കൊല്ലപ്പെടുന്നതിന്റെ ദൃശ്യവും നമുക്ക് കാണാം.
പുറം കണ്ണികൾ
വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
ഖുനൂത്ത്
മുസ്ലീങ്ങളുടെ ആരാധനയായ സുബഹി നിസ്കാരത്തിലെ രണ്ടാമത്തെ റകഅത്തിലുള്ള ആരധനയാണ് ഖുനൂത്ത്. റമളാനിലെ രണ്ടാം പകുതിയിലെ വിത്ത്റിന്റെ അവസാനത്തിലും ഖുനൂത്ത് നടക്കുന്നു. ചുമലിന് നേരെ കൈ ഉയർത്തിയാണ് പ്രാർത്ഥന നടക്കേണ്ടത്. ഖുനൂത്തിൽ പ്രത്യോകമായ പ്രാർത്ഥനയാണുള്ളത്. ഇമാം പ്രാർത്ഥിക്കുമ്പോൾ പിറകിലുള്ള മഅമൂമ് ആമീൻ പറയലും സുന്നത്തുണ്ട്.